
	讗讘诇 拽砖专讜 讗讚诐 讞讬讬讘. 驻讬' 讘转专 讚谞讬讬讞 讜诪砖讜诐 讘讜专 讜诇讗讜 讚讜拽讗 拽砖专讜 讗诇讗 讻诇 讛讬讻讗 讚诇讗 讗爪谞注讬讛 讻拽砖专讜 讚诪讬 讻讚拽讗诪专 讗讬 讚诇讗 讗爪谞注讬讛 驻讜砖注 讛讜讗: 讗诇讗 诪转谞讬' 讘讚讗讚讬讬讛 讗讚讜讬讬. 讜讗讬讬专讬 讘讚诇讬诇 讛驻拽专 讗讜 讚讞讘专讬讛 讜讗爪谞注讬讛: 讜讻讬 讗转诪专 讚专讘 讛讜谞讗 讘注诇诪讗 讗转诪专. 讚诇讗 诪转讜拽诪讗 讗诪转谞讬' 讚拽砖专讜 讗讚诐 讞讬讬讘 诪砖诪注 讛讻诇 讜讘讚讗讚讬讬讛 讗讚讜讬讬 谞诪讬 讞讬讬讘 讘注诇 转专谞讙讜诇 讜讘拽讜谞讟专住 驻讬' 讚诇讗 诪转讜拽诪讗 讗诪转谞讬转讬谉 诪砖讜诐 砖讛拽讜砖专 讛讬讛 驻讟讜专 讻讬讜谉 讚讗讚讬讬讛 讗讚讜讬讬 砖诇讗 谞转拽诇 讗讚诐 讘讘讜专讜 讜拽砖讛 诇驻讬' 诪''诪 诇讬讞讬讬讘 诪砖讜诐 讗砖讜 讚讛讜讬 讻讗讘谞讜 讜住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讜讛讝讬拽讜 讘讛讚讬 讚讗讝诇讬 讚讛讗讬 转专谞讙讜诇 讛讜讬 讻专讜讞 诪爪讜讬讛 诪讚驻专讬讱 讗讬 讚诇讗 讗爪谞注讬讛 驻讜砖注 讛讜讗: 谞拽砖专 诪讗诇讬讜 驻讟讜专. 讚讗讬砖 讘讜专 讜诇讗 砖讜专 讘讜专: 拽砖专讜 讗讚诐 讞讬讬讘. 诇讗讜 讚讜拽讗 拽砖专讜 讚讛''讛 讗诐 讛讬讛 讘诪拽讜诐 讛诪讜爪谞注 讜讛谞讬讞讜 讘诪拽讜诐 讛转讜专驻讛 砖驻砖注 讘讜 讜讗驻讬' 诇讗 讛讙讘讬讛讜 讜诇讗 拽谞讗讜 讜讚诇讗 讻诪讜 砖驻讬专砖 讛拽讜谞讟专住 讚拽谞讬' 讘讛讙讘讛讛 讻砖拽砖专讜 讜讬砖 诇讜 诇讛讗讬 讚诇讬诇 讘注诇讬诐 讚讻诇 转拽诇讛 砖讛谞讬讞讛 讘专讛''专 诪讬讞讬讬讘 讘讬讛 诪砖讜诐 讘讜专 讗注''讙 砖诇讗 讝讻讛 讘讛 讚注讚 讻讗谉 诇讗 驻诇讬讙讬 专讘 讜砖诪讜讗诇 (诇拽诪谉 讚' 讻讞:) 讗诇讗 讘讚诇讗 讗驻拽专讬' 讗讘诇 讘讚讗驻拽专讬' 讘讬谉 诇专讘 讘讬谉 诇砖诪讜讗诇 讛讬讬谞讜 讘讜专: 讜讞讝讬专 砖讗讻诇 讞转讬讻讛 砖诇 讘砖专. 讗讻讬诇讛 注''讬 讛讚讞拽 讛讬讗 讻讚诪住讬拽 讜讛讗 讚转谞谉 讙讘讬 诪讚讜专讜转 讛谞讻专讬诐 讜诪讬讬转讬 诇讛 讘驻专拽 拽诪讗 讚驻住讞讬诐 (讚祝 讟.) 讻诇 诪拽讜诐 砖讞讝讬专 讜讞讜诇讚讛 讬讻讜诇讬谉 诇讛诇讱 讗讬谉 爪专讬讻讬谉 讘讚讬拽讛 讗讜诪专 专''转 讚砖讗谞讬 谞驻诇讬诐 讚专讻讬讻讬:




专讘讬谞讜 讞谞谞讗诇

转"专 讛转讬讝讛 讘专砖讜转 讛专讘讬诐 讜讛讝讬拽讛 讘专砖讜转 讛讬讞讬讚 讞讬讬讘 讜讝讛 砖讗诪专 专' 讬讜讞谞谉 讗讬谉 讞爪讬 谞讝拽 讞诇讜拽 诇讗 讘专砖讜转 讛讬讞讬讚 讜诇讗 讘专砖讜转 讛专讘讬诐 讗讜拽讬诪谞讗 讗拽专谉 讻专讘谞谉 讜诇讗 讻专' 讟专驻讜谉.



讻砖讻砖讛 讘讝谞讘讛 讜讛讝讬拽讛 讻专讙诇 讚诪讬 讚讛讗 讗讜专讞讗 讛讬讗 讜讘专砖讜转 讛专讘讬诐 驻讟讜专讛 讻讬 诪讘注讬讗 诇谉 讻砖讻讜砖 讬转讬专讗. 讜讻谉 讻砖讻讜砖 讘讗诪转讜 讛谞讬 转专讬 讗讬讘注讬讬谉 讜诇讗 讜诇讗 讗讬驻砖讬讟谉:



诪转谞讬' 讛转专谞讙讜诇讬谉 诪讜注讚讬谉 诇讛诇讱 讻讚专讻谉. 讜诇砖讘专 讜讻讜' 讗讜拽讬诪谞讗 诇诪转谞讬' 讚讗讚讬讬讛 讗讚讜讬讬 驻讬' 砖讚讬讚讛 讛转专谞讙讜诇 讗转 讛讻诇讬 讘讚诇讬诇 砖讘专讙诇讜 讜砖讘专讜 砖讛讬讗 诪砖讜谞讛 讘讞爪专 讛谞讬讝拽 砖讬砖诇诐 讘注诇 讛转专谞讙讜诇 讞爪讬 谞讝拽 讻专讘谞谉.



讚诇讬诇 讛驻拽专 讗诪专 专讘 讛讜谞讗 谞拽砖专 诪讗诇讬讜 讘专讙诇讬 讛转专谞讙讜诇 讜讚讬讚讛 讜砖讬讘专 讻诇讬 驻讟讜专 讘注诇 讛转专谞讙讜诇 诪讗讬 讟注诪讗 讚讻转讬讘 讻讬 讬讻专讛 讗讬砖 讘讜专 讜诇讗 砖讜专 讘讜专 讜讝讛 讛讘讜专 转专谞讙讜诇 注砖讗讜.



拽砖专讜 讗讚诐 讘专讙诇讬 讛转专谞讙讜诇 讜讚讬讚讛 讜砖讬讘专 讻诇讬诐 讞讬讬讘 讛拽讜砖专讜 诪讗讬 讟注诪讗 讗诪专 专讘 讛讜谞讗 讘专 诪谞讜讞 诪砖讜诐 讘讜专 讛诪转讙诇讙诇 讘专讙诇讬 讗讚诐 讜讘专讙诇讬 讘讛诪讛 讜拽讬讬"诇 讘讘讜专 谞讝拽 砖诇诐:



诪转谞讬' 讻讬爪讚 讛砖谉 诪讜注讚转 诇讗讻讜诇 讻讜' 转"专 讘讛诪讛 砖谞讻谞住讛 诇讞爪专 讛谞讬讝拽 讜讗讻诇讛 讗讜讻诇讬谉 讛专讗讜讬谉 诇讛 讜砖转转讛 诪砖拽讬谉 讛专讗讜讬谉 诇讛 诪砖诇诪转 谞讝拽 砖诇诐. 讜讻谉 驻专讛 砖讗讻诇讛 砖注讜专讬诐 讜讞诪讜专 砖讗讻诇 讻专砖讬谞讬谉 讜讻诇讘 砖诇拽拽 砖诪谉 讜讞讝讬专 砖讗讻诇 讞转讬讻讛 砖诇 讘砖专 诪砖诇诪讬谉 谞讝拽 砖诇诐.



讜讻谉 讞讬讛 砖谞讻谞住讛 诇讞爪专 讛谞讬讝拽 讜讟专驻讛 讘讛诪讛 讜讗讻诇讛 讘砖专 诪砖诇诪讬谉 谞讝拽 砖诇诐.



讚讬讬拽 专讘 驻驻讗 诪讛讗 讚拽转谞讬 驻专讛 砖讗讻诇讛 砖注讜专讬诐 讜讞诪讜专 砖讗讻诇 讻专砖讬谞讬谉 讜讞讝讬专 砖讗讻诇 讘砖专. 讜讗诪专 讛砖转讗 讚讗诪专 讻诇 诪讬讚讬 讚诇讗 讗讜专讞讬讛 讜讗讻诇讛 注诇 讬讚讬 讛讚讞拽 砖诪讛 讗讻讬诇讛. 砖讜谞专讗 讚讗讻诇 转诪专讬 讜讞诪专讗 讚讗讻诇 讘讬谞讬转讗 诪砖诇诐 谞讝拽 砖诇诐.



讛讛讜讗 讞诪专讗 讚讗讻诇 谞讛诪讗 讜驻诇住讬讛 诇住诇讗 讞转讱 讘砖讬谞讬讜 讛住诇 讞讬讬讘讬讛 专讘 讬讛讜讚讛 讗谞讛诪讗 谞讝拽 砖诇诐 砖讛砖谉 讘专砖讜转 讛谞讬讝拽 谞讝拽 砖诇诐 诪砖诇诐 讜讗住诇讗 讞爪讬 谞讝拽 讚诪砖讜谞讛 讛讬讗. 讜专诪讬谞谉 注诇讬讛 讗讻诇讛 驻转 讜讘砖专 讜转讘砖讬诇 诪砖诇诪讬谉 讞爪讬 谞讝拽. 讜驻专拽讬' 诪转谞讬' 讘讞讬讛 讻讙讜谉 讗专讬 砖讗讬谉 讚专讻讜 诇讗讻讜诇 驻转. 讜讗拽砖讬' 讗讬 讞讬讛 (讗讬) [讛讗] 讘砖专 讗讜专讞讬讛 讛讬讗. 讜讗讜拽讬诪谞讗 讘砖专 爪诇讬 讗讜 讻讙讜谉 爪讘讬 砖讗讬谉 讚专讻讜 诇讗讻讜诇 讘砖专. 驻讬' 驻转讜转讗 驻转 (驻转讬转讛) [驻转讜转讛] 讘转讜讱 讛诪专拽.





专砖讘"讗

讜讻讬 讬讗讞讝谞讛 讘讝谞讘讛 讜讬诇讱. 谞"诇 讚讛"驻 讗诐 讗转讛 诪讞讬讬讘讜 注诇 讻砖讻讜砖讛 讗"讗 诇讜诪专 讗诇讗 砖转讛讗 专讙诇 讘讛诪转讜 讻诇讜讬讛 诪谉 讛砖讜拽 讗讜 砖讬讗讞讝谞讛 讘讝谞讘讛 讜诇讗 讞讬讬讘转讜 讛转讜专讛 讘讻讱. 讜讗诪专 诇讬' 讗"讻 讘讗 讜谞讗诪专 讗祝 讘拽专谉 转诪讛 讜讗讛讚专 诇讬讛 讛讻讬 讛砖转讗 拽专谉 诇讗讜 讗讜专讞讬' 讚讘讞讝拽转 砖诪讜专 拽讗讬 讗注"讙 讚讞讬讬讘转讜 讛转讜专讛 讘讞爪讬 谞讝拽 拽谞住讗 讘注诇诪讗 讛讜讗 讻讬 讛讬讻讬 讚诇讬注讘讬讚 诇讬讛 谞讟讬专讗 讬转讬专转讗 讗讘诇 讚讛讻讗 讗讜专讞讬讛 讛讜讗 讜诇注讜诇诐 讬讛讗 爪专讬讱 诇讗讞讜讝 讘讝谞讘讛 讜诇讗 讞讬讬讘转讜 讛转讜专讛 讘讻讱 讜讗拽砖讬' 讗讬 讗讜专讞讬' 讛讜讗 讛讬讬谞讜 专讙诇 (讜诇驻讟专) [讜诇讬驻讟专] 诪讗讬 拽讗 诪讬讘注讬讗 诇讬讛 讜驻专拽讬谞谉 讻砖讻讜砖 讬转讬专讛 拽讗 诪讬讘注讬讗 诇讬讛 讗注"讙 讚讛讜讗 讗讜专讞讬' 讟驻讬 诪拽专谉 诇讗讜 讗讜专讞讬讛 诪诪砖 讛讜讗 讗诇讗 砖讬谞讜讬 讛讜讗 讜讛专讬 讛讜讗 讻拽专谉 讜诪砖诪注 讚讗驻讬诇讜 讘讻讬 讛讗 驻砖讟 诇讬讛 诇驻讟讜专讗 (讚讗讜专讞) [讚讗讜专讞讬讛] 谞诪讬 讛讜讗 讚诇讗 讞砖讘讬谞谉 诇讬讛 砖讬谞讜讬 诇讞讬讬讘讜 (讘拽专谉) [讻拽专谉] 讜谞专讗讛 砖讛讜讗 转讜诇讚讛 讚砖谉 (讻砖谞转讞讻讻讛) [讻谞转讞讻讻讛] 讘讻讜转诇讜 讚诇讛谞讗转讛 讛讜讗.





讗讘诇 拽砖专讜 讗讚诐 讞讬讬讘. 拽砖专讜 诇讗讜 讚讜拽讗 讚讛讗 讗诪专讬谞谉 讚讻诇 讚诇讗 讗爪谞注讬讛 驻讜砖注 讛讜讗 讜讻谉 谞诪讬 讚讜拽讗 讘转专 讚谞讞 诪砖讜诐 讚讛讜"诇 讘讜专讜 讗讘诇 注讚 砖诇讗 谞讞 诇讗 讚讛讗 诇诪住拽谞讗 讗讜拽讬诪谞讗 诇诪转谞讬转讬谉 讚讗讚讬讬讛 讗讚讜讬讬讛 讚讗诇诪讗 讛砖转讗 诇讗讜 (讘专 讗讚讜讬讬) [讘讚讗讚讬讬讛] 讗诇讗 诇讘转专 讚谞讞 讜诪砖讜诐 讘讜专讜 讗诇讗 诪转谞讬' 讚讗讚讬讬讛 讗讚讜讬讬 驻专砖"讬 讝"诇 讚专讘 讛讜谞讗 诇讗 拽讗讬 讗诪转谞讬' 讚讘讗讚讬讬' 讗讚讜讬讬讛 讛拽讜砖专 讛讬' 驻讟讜专 诇讙诪专讬 砖讛专讬 诇讗 谞转拽诇 讗讚诐 讘讘讜专讜.





讜讛拽砖讜 注诇讬讜 讘转讜住' 讚诇驻讟讜专 讗转 讛拽讜砖专 诇讙诪专讬 讗讬 讗驻砖专 讚诪"诪 讛讜"诇 讻讗砖讜 讜讗讘谞讜 讜住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讜讘讛讚讬 讚拽讗 讗讝诇讬 诪讝拽讬 讚转专谞讙讜诇 谞诪讬 讻专讜讞 诪爪讜讬讛 讛讜讬 诪讚驻专讬讱 讗讬 诇讗 讗爪谞注讬' 驻讜砖注 讛讜讗 讜驻讬' 讛诐 讚诇讗 拽讗讬 讗诪转谞讬转讬谉 诪砖讜诐 (讗讚诐) [讚讗讚诐] 讚拽讗诪专 专讘 讛讜谞讗 讞讬讬讘 诪砖诪注 讞讬讬讘 讘讻诇 讜讗讬 讗驻砖专 讘讚讗讚讬讬 讗讚讜讬讬 讗诇讗 讘注诇 讛转专谞讙讜诇 讞讬讬讘.





讘讚诇讬诇 砖诇 讛驻拽专. 驻专砖"讬 讝"诇 讚讻诇 砖拽砖专讜 讗讚诐 拽谞讗讜 讘讛讙讘讛讛 讜讬砖 诇讜 诇讛讗讬 讚诇讬诇 讘注诇讬诐, 讜讗讬谞讜 诪讞讜讜专, 讚讗驻讬诇讜 [诇讗] 拽谞讗讜 [讞讬讬讘] 诪砖讜诐 讘讜专讜 砖讛专讬 讗讘谞讜 讜住讻讬谞讜 砖讛驻拽讬专谉 诇讘转专 讚谞讬讬讞讬 讘讬谉 诇专讘 讘讬谉 诇砖诪讜讗诇 讞讬讬讘 注诇讬讛诐 诪砖讜诐 讘讜专讜 讗诇讗 讗驻讬诇讜 诇讗 讛讙讘讬讛讜 讜诇讗 拽谞讗讜 讘讬谉 讘讚诇讬诇 砖诇讜 讘讬谉 讚诇讬诇 砖诇 讞讘专讜 砖讛爪谞讬注讜 讘讬谉 讚诇讬诇 砖诇 讛驻拽专 讘讜专 讛拽讜砖专 讛讜讗.





讜讞讝讬专 砖讗讻诇 讞转讬讻讛 砖诇 讘砖专. 讜讗"转 讜讛诇讗 讚专讻讜 砖诇 讞讝讬专 诇讗讻讜诇 讘砖专 诇讛讚讬讗 讚转谞谉 (讗讘诇讜转 驻讬"讘 诪"讝,讞) 讙讘讬 诪讚讜专讜转 讛注讻讜"诐 讻诇 诪拽讜诐 砖讞讜诇讚讛 讜讞讝讬专 讬讻讜诇讬谉 诇讛诇讱 讗"爪 讘讚讬拽讛 讜转讬专抓 专"转 讝"诇 讚讛转诐 讘谞驻诇讬诐 讚专讻讬讻讬.





讗讻讬诇讛 注"讬 讛讚讞拽 砖诪讛 讗讻讬诇讛. 讗驻讬诇讜 诇诪"讚 讘驻专拽 讻诇诇 讙讚讜诇 (砖讘转 注讜, 讗) 诇讗 砖诪讛 讗讻讬诇讛 讛"诪 诇注谞讬谉 讛讜爪讗讛 讚讘注讬谞谉 诪讬讚讬 讚讞砖讬讘 讜诪爪谞注讬 诇讬讛 诇讗讻讬诇讛 讗讘诇 讻诇 讚诇讗 讗讻诇讬 诇讬讛 讗诇讗 注"讬 讛讚讞拽 诇讗 诪爪谞注讬 诇讬讛 讚诇讗 讞砖讬讘讗 讗讻讬诇讛 讗讘诇 诪"诪 讗讬 讗讻诇讬讛 诇讗讜 诪砖讜谞讛 讛讜讗.





讛讛讜讗 讞诪专讗 讚讗讻诇 谞讛诪讗 讜驻诇住讬讛 诇住诇讗 讜讞讬讬讘讬讛 专讘 讬讛讜讚讛 讗谞讛诪讗 谞讝拽 砖诇诐 讜讗住诇讗 讞爪讬 谞讝拽. 讜讻谉 讛讛讜讗 讘专讞讗 讚讗讻诇 诇讬驻转讗 讗驻讜诪讗 讚讚谞讗 讜转讘专讬讛 诇讚谞讗 讜讞讬讬讘讬' 专讘讗 讗诇驻转' 讜讗讚谞' 谞讝拽 砖诇诐 讗注"讙 讚讞讘诇讜转 谞讬谞讛讜 讜讗讬谉 讚谞讬谉 讚讬谞讬 讞讘诇讜转 讘讘讘诇 砖讗谞讬 讞讘诇讜转 讚砖讻讬讞讬 讚讘讻诇 诪讬讚讬 讚砖讻讬讞讬 注讘讚讬 砖诇讬讞讜转讬讬讛讜 讜讗讬谉 爪专讬讱 诇讛注诪讬讚 诪注砖讬诐 讗诇讜 讚讜拽讗 讘讚转驻砖 讜讗"谞 讘讗讜诪专 拽讘注 诇讬 讝诪谞讗 讘讗专抓 讬砖专讗诇 讻诪讜 砖驻讬专砖讜 拽爪转 诪谉 讛讙讚讜诇讬诐.





讙专住转 专砖"讬 讝"诇: 诇注讜诇诐 讘讘讛诪讛 讜讘驻转讜专讗. 讜驻讬专砖 讛讜讗 讝"诇 砖讗讻诇讛 诪注诇 讛砖诇讞谉 讜讛讜讗 转讬诪讛 讜讻讬 诪讛 砖讬谞转讛 讝讜 讗诐 讗讻诇讛 讗讜讻诇讬谉 讛专讗讜讬谉 诇讛 诪注诇 讙讘讬 讛砖诇讞谉 讜讻讬 讛砖诇讞谉 注讜砖讛 砖讬谞讜讬 讜诪讗讬 砖谞讗 诪讘专讞讗 讚住专讬讱 讜住诇讬拽 讗讚谞讗 讜讗讻讬诇 诇讬驻转讗, 讗诇诪讗 讗讬谉 讛砖讬谞讜讬 讘诪拽讜诪讜转 讗诇讗 讘讗讜讻诇讬谉. 讜专"讞 讝"诇 讙专讬住 讘驻转讜转讗 讜讛讬讗 讛讙讬专住讗 讛谞讻讜谞讛 讜讛讬讗 诪诇砖讜谉 驻转讬转讬诐 讜讛讬讗 驻转 爪谞讜诪讛 讘拽注专讛 讜讝讛 讗讬谉 讚专讻讛 诇讗讻讜诇 (讻讙讜谉) [讻诪讜] 讚诪讟讜讬 诇讞讬讛.





讛诪讗讬专讬

讘讛诪讛 砖讻砖讻砖讛 讘讝谞讘讛 讜砖讘专讛 讗转 讛讻诇讬诐 讛专讬 讝讛 转讜诇讚转 专讙诇 砖讻讱 讚专讻讛 讜讗讬谉 讗讚诐 诪爪讜讬 诇讗讞讜讝 讘讛 讜诇注讻讘讛 砖诇讗 诇讻砖讻砖 注讚 砖谞讚讜谉 讗转 讛讻砖讻讜砖 讘砖谞讜讬 讜诪"诪 讗诐 讻砖讻砖讛 讘讬转专 诪诪讛 砖讚专讻谉 讘讻讱 谞住转驻拽 讛讚讘专 讗诐 谞讚讜谉 讗转 讛讻砖讻讜砖 讻拽专谉 讛讜讗讬诇 讜诪砖讜谞讛 讛讜讗 讗诐 诇讗讜 讜讻谉 讗诐 讻砖讻砖讛 讘讻诇 讚讘专 砖讬砖 拽爪转 砖谞讜讬 讘讻砖讻讜砖讜 讗诇讗 砖讗讬谉 讻讜谞转讜 诇讛讝讬拽 谞住转驻拽 讛讚讘专 讗诐 谞讚讜谉 讘专讙诇 讗讜 讘拽专谉 讜讻诇 住驻讬拽讜转 砖讘讚讘专讬诐 讛诇诇讜 诪拽讬诇讬谉 讘讛 讗爪诇 讛谞转讘注 讜讗诐 转驻砖 讛转讜讘注 讗讬谉 诪讜爪讬讗讬谉 诪讬讚讜:



讛诪砖谞讛 讛砖诇讬砖讬转 讜讛讻讜谞讛 讘讛 诇讘讗专 注谞讬谉 讛讞诇拽 讛砖谞讬 讜讛讜讗 讘讚讬谉 讛注讚转 讛砖谉 讜讗诪专 注诇 讝讛 讻讬爪讚 讛砖谉 诪讜注讚转 诇讗讻讜诇 讗转 讛专讗讜讬 诇讛 讛讘讛诪讛 诪讜注讚转 诇讗讻讜诇 驻讬专讜转 讗讜 讬专拽讜转 讗讻诇讛 讻住讜转 讗讜 讻诇讬诐 诪砖诇诐 讞爪讬 谞讝拽 讘诪讛 讚讘专讬诐 讗诪讜专讬诐 讘专砖讜转 讛谞讝拽 讗讘诇 讘专砖讜转 讛专讘讬诐 驻讟讜专 讜讗诐 谞讛谞讬转 诪砖诇诐 诪讛 砖谞讛谞讬转 讻讬爪讚 诪砖诇诐 诪讛 砖谞讛谞讬转 讗讻诇讛 诪转讜讱 讛专讞讘讛 诪砖诇诐 诪讛 砖谞讛谞讬转 诪爪讚讬 讛专讞讘讛 诪砖诇诐 诪讛 砖讛讝讬拽讛 诪驻转讞 讛讞谞讜转 诪砖诇诪转 诪讛 砖谞讛谞讬转 诪转讜讱 讛讞谞讜转 诪砖诇诪转 诪讛 砖讛讝讬拽讛 讗诪专 讛专"诐 诪讛 砖讗诪专 讘讚"讗 讛讜讗 讞讜讝专 注诇 诪讛 砖讗诪专 讗讻诇讛 驻讬专讜转 讗讜 讬专拽讜转 讗讘诇 讗诐 讗讻诇讛 讻住讜转 讗讜 讻诇讬诐 讜讗驻讬诇讜 讘专砖讜转 讛专讘讬诐 讞讬讬讘 讞爪讬 谞讝拽 讻讬 讚专讱 讘谞讬 讗讚诐 诇讛谞讬讞 讻住讜转 讜讻诇讬诐 讘专砖讜转 讛专讘讬诐 讻驻讬 爪讜专讱 讛砖注讛 讜驻讬专讜砖 诪讛 砖谞讛谞讬转 讻讬 讬砖诇诐 诪谞讻住讬讜 诪讛 砖专讗讜讬 诇砖讬注讜专 讗讜转讛 讗讻讬诇讛 诪谉 讛讚讘专 砖讚专讱 讗讜转讛 讘讛诪讛 诇讗讻诇讜 讻讙讜谉 讞诪讜专 砖讗讻诇 注砖专讛 诇讬讟专讬谉 转诪专讬诐 讬砖诇诐 讘注诇 讗讜转讜 讛讞诪讜专 讚诪讬 注砖专讛 诇讬讟专讬谉 诪砖注讜专讬诐 讜讗诐 讛讬讜 讛砖注讜专讬诐 讬拽专讬诐 讬讜转专 诪砖诇诐 讚诪讬 讛转诪专讬诐 讘诇讘讚 讜注诇 讝讛 讛讚专讱 转拽讬砖 讜转讚讬谉 讜讻砖讛谞讬讞讛 转讜讱 讛专讞讘讛 讜谞讟转讛 讗爪诇 讛爪讚讚讬谉 讜讗讻诇讛 讗讝 诪砖诇诐 诪讛 砖讛讝讬拽讛:



讗诪专 讛诪讗讬专讬 讻讬爪讚 讛砖谉 诪讜注讚转 讜讛讜讗 诪砖讬讘 诇讗讻讜诇 讗转 讛专讗讜讬 诇讛 讻讙讜谉 驻讬专讜转 讜讬专拽讜转 讛讗 讘讗讻讬诇转 诪讛 砖讗讬谉 专讗讜讬 诇讛 讻讙讜谉 讻住讜转 讜讻诇讬诐 讗讬谞讜 谞拽专讗 砖谉 讗诇讗 转讜诇讚转 拽专谉 砖讻诇 砖讻讜谞转讛 诇讛讝讬拽 讜诇讗 诇讛谞讗转 注爪诪讛 讗讬谞讜 谞拽专讗 砖谉 讗诇讗 拽专谉 讜讝讛 砖讞讝专 讜讗诪专 讛讘讛诪讛 诪讜注讚转 诇讗讻讜诇 驻讬专讜转 讜讬专拽讜转 讗讘诇 讘讻住讜转 讗讜 讻诇讬诐 讚讜拽讗 讘讞爪讬 谞讝拽 讗讬谞讜 讘讬讗讜专 诇诪讛 砖讗诪专 讗诇讗 砖转驻砖 讗讞转 诪讛谉 诇讞讬讛 讜讗讞转 诪讛谉 诇讘讛诪讛 讻诪讜 砖讘讬讗专谞讜 砖讘讻诇 注谞讬谞讬诐 讗诇讜 讞讬讛 讜注讜祝 讻讘讛诪讛:



讘诪讛 讚讘专讬诐 讗诪讜专讬诐 讘专砖讜转 讛谞讬讝拽 讛讗 讘专砖讜转 讛专讘讬诐 驻讟讜专 驻讬' 讘驻讬专讜转 讜讬专拽讜转 讜讘讻诇 诪讛 砖谞拽专讗 砖谉 讗讜 转讜诇讚转 砖谉 砖讛砖谉 讜讛专讙诇 讛讬讝拽谉 诪爪讜讬 注讚 讛专讘讛 讜讗诐 讬转讞讬讬讘讜 讘专砖讜转 讛专讘讬诐 诇讗 讛谞讞转 诪诪讜谉 讗爪诇 讘注诇 讘讛诪讛 讛讗 讗讻诇讛 讻住讜转 讗讜 讻诇讬诐 讛专讬 讝讛 拽专谉 讜讗祝 讘专砖讜转 讛专讘讬诐 讞讬讬讘:



讜讗诐 谞讛谞讬转 诪砖诇诪转 诪讛 砖谞讛谞讬转 驻讬' 砖谉 砖驻讟专谞讜 讛讬讝拽讛 讘专砖讜转 讛专讘讬诐 诪"诪 诪砖诇诪转 诪讛 砖谞讛谞讬转 砖讗诐 讛讜讗 专讙讬诇 诇讛讗讻讬诇讛 拽讘 砖注讜专讬诐 讘讻诇 诇讬诇讛 讜讗讻诇讛 住讗讛 砖诇 讝讛 诪砖诇诐 诪讬讛讗 讗讜转讜 拽讘 砖讛讬讛 专讙讬诇 诇讬转谉 诇讛 讜讗讬谞讜 爪专讬讱 注讻砖讜 讜驻讬专砖讜 讘讙诪专讗 砖讗祝 讗诐 诇讗 讛讬讛 专讙讬诇 诇讛讗讻讬诇讛 砖注讜专讬诐 讻诇诇 讗诇讗 转讘谉 讗讜 注诪讬专 诪砖诇诐 诇讜 诪讞讬专 拽讘 砖注讜专讬诐 讘讝讜诇 专"诇 驻讞讜转 诪砖诇讬砖 诪讻讚讬 砖讜讜讬讜 砖讗谞讜 讗讜诪专讬诐 讘讻诇 讗讚诐 讛谞诪谞注 诪诇讛讗讻讬诇 砖注讜专讬诐 诇讘讛诪转讜 砖讗诇讜 讬诪爪讗 砖注讜专讬诐 讘讝讜诇 砖讛讝讻专谞讜 砖讛讜讗 谞讜转谉 讻讚讬 诇讞讝拽讛 注讚 砖转住讘讜诇 注诇讬讜 讻专讗讜讬 讜诇驻讬 讚专讻讱 诇诪讚转 砖讗诐 讗讻诇讛 讚讘专讬诐 讛专注讬诐 诇讛 驻讟讜专讛 诪讻诇讜诐:



讻讬爪讚 诪砖诇诪转 诪讛 砖谞讛谞讬转 讻诇讜诪专 讗讬讝讛 诪拽讜诐 谞讚讜谉 讘专砖讜转 讛专讘讬诐 诇讞讬讬讘讜 讘诪讛 砖谞讛谞讬转 诇讘讚 注讚 砖讻诇 砖诇讗 讬讛讗 讘讚专讱 讝讛 讜诇讗 谞讬讚讜谉 讘专砖讜转 讛谞讬讝拽 诇讞讬讬讘讜 讘谞讝拽 砖诇诐 讗注"驻 砖讗讬谞讜 专砖讜转 讛讬讞讬讚 讙诪讜专讛 讜讗诪专 砖讗诐 讗讻诇讛 诪转讜讱 讛专讞讘讛 讛谉 讚专讱 讛诇讜讻讛 讛谉 砖注诪讚讛 驻讟讜专讛 讜诪砖诇诪转 诪讛 砖谞讛谞讬转 讜驻专砖讜 讘讙诪专讗 诇讚注转 砖诪讜讗诇 砖讛诇讻讛 讻诪讜转讜 砖讗驻讬诇讜 讛讬讜 讛驻讬专讜转 讘爪讚讬 讛专讞讘讛 讜讛讘讛诪讛 注讜诪讚转 讘专讞讘讛 讜诪讞讝专转 专讗砖讛 诪谉 讛专讞讘讛 诇爪讚讬 讛专讞讘讛 讜诪讝拽转 驻讟讜专讛 讜讗讬谞讛 诪砖诇诪转 讗诇讗 诪讛 砖谞讛谞讬转 讜诪讛 砖讗诪专 诪爪讚讬 讛专讞讘讛 诪砖诇诪转 诪讛 砖讛讝讬拽讛 驻讬' 砖讬爪讗讛 诇讛 讻诇讛 诪谉 讛专讞讘讛 讜谞讻谞住讛 讘爪讚讬 讛专讞讘讛 讜爪讚讬 讛专讞讘讛 讛讜讗 拽专谉 讝讜讬转 砖讘专讞讘讛 注讚 砖讘讝诪谉 砖注讜讘专讬谉 讜砖讘讬诐 讚讜讞拽讬诐 讗转 讛专讞讘讛 谞讻谞住讬诐 讛专讘讛 讘谞讬 讗讚诐 诇砖诐 注讚 砖讬注讘讜专 讚讜讞拽 砖讘专讞讘讛 讜讬砖 讘讗讜转诐 爪讚讬 讛专讞讘讛 讞谞讜讬讜转 诪讻讗谉 讜诪讻讗谉 讜驻转讞讬讛诐 驻转讜讞讬诐 诇爪讚讬 讛专讞讘讛 讜讘注诇讬 讛讞谞讜讬讜转 诪砖转诪砖讬诐 讘讗讜转诐 爪讚讬 讛专讞讘讛 讜讗讬谉 讻讞 诇讘谞讬 专砖讜转 讛专讘讬诐 诇注讻讘诐 讜讻谉 讗诐 讚讞拽讜 讘谞讬 专砖讜转 讛专讘讬诐 讜注诪讚讜 诇砖诐 讗讬谉 讘谞讬 讞谞讜讬讜转 讬讻讜诇讬谉 诇注讻讘诐 讜诇讚注转 砖诪讜讗诇 讻诇 砖讛讘讛诪讛 注讜讘专转 讘专讞讘讛 讜讛驻讬专讜转 讘拽爪转 爪讚讬 讛专讞讘讛 注讚 砖讘讛讞讝专转 专讗砖讛 讬讻讜诇讛 诇讗讻讜诇 诪讛诐 讛专讬 讝讛 谞拽专讗 专砖讜转 讛专讘讬诐 讗讘诇 诪讛 砖讘驻谞讬诐 诪砖驻转 爪讚讬 讛专讞讘讛 注讚 砖讗讬谉 讛讘讛诪讛 诪讙注转 诇讛诐 诪谉 讛专讞讘讛 讗祝 讘讛讞讝专转 专讗砖讛 讗讗"讻 谞讻谞住讛 讻诇讛 诇砖诐 讛专讬 讝讛 专砖讜转 讛谞讝拽 讜诪砖诇诪转 谞讝拽 砖诇诐 诪驻转讞 讛讞谞讜转 讜讻讜' 驻讬' 诇讗 注诇 驻转讞 讞谞讜讬讜转 砖讘爪讚讬 专讞讘讛 讛讜讗 讞讜讝专 讗诇讗 注诇 讞谞讜讬讜转 讛驻转讜讞讬诐 诇专砖讜转 讛专讘讬诐 讙诪讜专讛 讜讝讛 讛谞讬讞 驻讬专讜转讬讜 讘驻转讞 讛讞谞讜转 注讚 砖讗讬谉 讚专讱 讛讘讛诪讛 诇注讘讜专 讻诇 讻讱 住诪讜讱 诇驻转讞 讜讗讬谉 讗讻讬诇转讛 诪爪讜讬讛 诇砖诐 讗诇讗 讘讛讞讝专转 专讗砖讛 讜讗注驻"讻 驻讟讜专讛 砖专砖讜转 讛专讘讬诐 讛讜讗 讗讘诇 诪转讜讱 讛讞谞讜转 诪砖诇诪转 诪讛 砖讛讝讬拽讛 讜诇讚注转 专讘 砖讛讬讛 诪讞讬讬讘 讘诪讞讝专转 诪驻专砖 驻转讞 讞谞讜转 讝讛 讘讚专讱 砖讗讬谉 砖诐 讛讞讝专转 讛专讗砖 讜讻讙讜谉 砖讛讬讛 讞谞讜转 讝讛 讘住讜祝 诪讘讜讬 砖讗讬谞讜 诪驻讜诇砖 讘讘讬转 砖讘讻讜转诇 讗诪爪注讬 讜讛讚专讱 诪转注拽诐 诇砖诐 诇诪讘讜讬 讗讞专 讜谞诪爪讗 砖讘驻转讞 讞谞讜转 讝讛 讗讜讻诇转 讘诇讗 讛讞讝专讛 讜讗讞"讻 诪转讛驻讻转 诇砖讘讬诇 讛讗讞专 讻讙讜谉 讝讛 [专讗讛 讛爪讬讜专 讘砖讟诪"拽] 讜诪"诪 讗讬谉 讗谞讜 爪专讬讻讬谉 诇讻讱 砖讛诇讻讛 讻砖诪讜讗诇:



讜讬砖 诪驻专砖讬诐 讘讞讬讜讘 诪讞讝专转 讟注诐 讗讞专 讜讛讜讗 砖讛讛讞讝专讛 诪砖讜谞讛 讗爪诇诐 讜讘讗讬诐 讘讞讬讜讘讛 诪讟注诐 拽专谉 讜讬专讗讛 诇讬 诇讚注转诐 砖诪讛 砖讗诪专 诪砖诇诪转 诪讛 砖讛讝讬拽讛 驻讬专讜砖讜 诇驻讬 诪讛 砖讛讝讬拽讛 讜诪"诪 讚讜拽讗 讞爪讬 谞讝拽 讻讚讬谉 拽专谉 讜诇讗 注讜讚 讗诇讗 砖讛诐 驻讜住拽讬诐 讻专讘 诇讞讬讬讘 讘诪讞讝专转 诪诪讛 砖讗诪专讜 讘讙诪专讗 讗讬讻讛 讚讗诪专讬 诪讞讝专转 诇讻讜诇讬 注诇诪讗 讞讬讬讘转 讜注讬拽专 讛讚讘专讬诐 讻诪讜 砖讻转讘谞讜 讜讗注"驻 砖讘讻诇 诪拽讜诐 讗谞讜 讗讜诪专讬诐 讛诇讻讛 讻讗讬讻讗 讚讗诪专讬 讗谞讬 讗讜诪专 砖讘讻讗谉 讛专讬 讘住讜祝 讛住讜讙讬讗 讗诪专讜 诪讞讝专转 讗讜 讻专讘 讗讜 讻砖诪讜讗诇 砖讛讜专讛 砖讛诪讞诇讜拽转 注讚讬谉 讘诪拽讜诪讛 注讜诪讚转 讜专讘 讜砖诪讜讗诇 讘讚讬谞讬 讛诇讻讛 讻砖诪讜讗诇:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讞讬讛 砖谞讻谞住讛 诇讞爪专 讛谞讬讝拽 讜讟专驻讛 讘砖专 注诇 讛讚专讻讬诐 砖讚专讻讛 诇讟专讜祝 讻诪讜 砖讘讗专谞讜 讘住讜祝 驻专拽 专讗砖讜谉 诪砖诇诪转 谞讝拽 砖诇诐 讜讗诐 注诇 讛爪讚讚讬诐 砖讗讬谉 讚专讻讛 诇讟专讜祝 讻讙讜谉 讗专讬 诇讗讻讬诇转 注爪诪讜 讜讻诪讜 砖讘讗专谞讜 讘驻专拽 专讗砖讜谉 讛专讬 讝讛 转讜诇讚讜转 拽专谉 讜讞讬讬讘 讘专砖讜转 讛专讘讬诐 讜讚讬谞讜 讘讞爪讬 谞讝拽:



讘讛诪讛 砖讗讻诇讛 讗讜讻诇讬谉 砖讗讬谞讛 专讙讬诇讛 讘讛诐 讗诇讗 砖诪"诪 讗讜讻诇转 讛讬讗 讗讜转诐 注诇 讬讚讬 讛讚讞拽 专"诇 讻砖讛讬讗 专注讘讛 讗讬谉 讗讻讬诇转诐 谞拽专讗转 砖谞讜讬 讜诇讗 讛讜驻拽注 讛讝讬拽讛 诪讚讬谉 砖谉 讜诪注转讛 驻专讛 砖讗讻诇讛 砖注讜专讬诐 砖讛谉 诪讗讻诇 讞诪讜专 讗讜 讞诪讜专 砖讗讻诇 讻专砖讬谞讬谉 砖讛讜讗 诪讗讻诇 驻专讛 讜讻诇讘 砖诇拽拽 讗转 讛砖诪谉 讜讞讝讬专 砖讗讻诇 讞转讻讛 砖诇 讘砖专 砖讗注"驻 砖诇注谞讬谉 诪讚讜专讜转 [讛讙讜讬讬诐] 讗诪专讜 讻诇 诪拽讜诐 砖讞讜诇讚讛 讜讞讝讬专 诪爪讜讬讬诐 砖诐 讗讬谉 爪专讬讱 讘讚讬拽讛 讚讜拽讗 讘谞驻诇讬诐 诪转讜讱 专讻讜转诐 讗讘诇 讞转讻讛 砖诇 讘砖专 讗讬谞讜 专讙讬诇 讘讛 讗诇讗 注诇 讬讚讬 讛讚讞拽 讜诪"诪 讛讜讗讬诇 讜讗讜讻诇讛 注诇 讬讚讬 讛讚讞拽 讗讻讬诇讛 讛讬讗 讜讻谉 讞转讜诇 砖讗讻诇 转诪专讬诐 讜讞诪讜专 砖讗讻诇 讚讙讬诐 讜讞讬讛 砖讗讻诇讛 驻转 讗讜 讘砖专 讜转讘砖讬诇 讗驻讬诇讜 讘砖专 诪讘讜砖诇 砖讗讬谉 讚专讱 讞讬讛 诇讗讻诇讜 讘讻诇 讗诇讜 讜讻诇 讻讬讜爪讗 讘讛谉 讘专砖讜转 讛谞讬讝拽 诪砖诇诪转 谞讝拽 砖诇诐 砖讗讬谉 砖谞讜讬 讝讛 诪驻拽讬注讛 诪讚讬谉 砖谉 讜讗祝 诇讚注转 讛讗讜诪专 讘驻专拽 讻诇诇 讙讚讜诇 砖讘转 注"讜 讗' 讗讻讬诇讛 注诇 讬讚讬 讛讚讞拽 [诇讗] 砖诪讛 讗讻讬诇讛 讚讜拽讗 诇注谞讬谉 讛讜爪讗讛 砖讛讜讗 诪爪专讬讱 诇讚讘专 讞砖讜讘 讜专讗讜讬 诇讛爪谞讬注 诇讗讻讬诇讛 讗讘诇 诪"诪 讗讬谉 砖谞讜讬 讘讗讻讬诇转讛:



讜讗诐 讗讻诇讛 诪诪拽讜诐 砖讗讬谉 讗讻讬诇转讛 诪爪讜讬讛 诇砖诐 讻讙讜谉 砖讘讗讜 讘砖诇讞谉 砖讘谞讬 讛讘讬转 讗讜讻诇讬谉 诇砖诐 讜讗讻诇讜 讛专讬 讝讛 诪砖讜谞讛 讜讛诐 讘讚讬谉 拽专谉 讜讻诪讜 砖讗诪专讜 讘住讜讙讬讗 讝讜 讘讘讛诪讛 讜讘驻转讜专讗 讜讬砖 讞讜诇拽讬谉 诇讜诪专 砖诇讗 谞讗诪专 讻谉 讗诇讗 讚专讱 讚讞拽 讜砖谞讜讬讬讗 讘注诇诪讗 讜诇讚注转诐 讻诇 砖讗讬谉 诪砖谞讬诐 讘讗讻讬诇讛 讗注"驻 砖诪砖谞讬诐 诪爪讚 讛诪拽讜诐 讗讬谞讜 砖谞讜讬 讜讬专讗讛 讻讚注转 专讗砖讜谉 讜诪讗讞专 砖转专爪讜 讘讛 讘驻转讜专讗 讗诇诪讗 驻砖讬讟讗 诇讬讛 讚诪砖讜谞讛 讛讜讗 讗诇讗 砖讬砖 讙讜专住讬谉 讘驻转讜转讗 讜讛讬讗 驻转 讛爪谞讜诪讛 讘拽注专讛 砖讗讬谉 讚专讱 讗讻讬诇转讛 讘讻讱 讜讻诇 砖诪砖谞讬谉 讘讗讻讬诇转诐 讻讙讜谉 讗专讬 讘讟专驻讛 讜讻谉 讻诇讘 砖讗讻诇 讗转 讛讻讘砖讬诐 讛专讬 讝讛 诪砖讜谞讛 讜讚讬谞讜 讻讚讬谉 拽专谉 讻诪讜 砖讛转讘讗专:





转讜住驻讜转 专讬"讚 (诪讛讚讜专讛 转诇讬转讗讛)

讗诇讗 诪转谞讬转讬谉 讚讗讚讬讬讛 讗讚讜讬讛 讜讻讬 讗讬转诪专 讚专讘 讛讜谞讗 讘注诇诪讗 讗讬转诪专. 驻讬' 讞爪讬 谞讝拽 诇讗 诪转讜拽诐 讗诇讗 讗讘注诇 讛转专谞讙讜诇 讜讘讚讗讚讬讬讛 讗讚讜讬讛 讜讻讬讜谉 讚讛讻讬 讛讜讗 讗讬谉 诇讜诪专 讘讜 拽砖专讜 讗讚诐 讗讞专 讞讬讬讘 讻讚驻专讬砖讬转 讘诪讛"拽 讚讻讬讜谉 讚砖谞讬 注讘讬讚 诪注砖讛 讘讟诇讛 讛讙专诪转讜 砖诇 专讗砖讜谉 讗诇讗 讘注诇诪讗 讗讬转诪专 讚诇讬诇 讛驻拽专 讗诪专 专"讛 谞拽砖专 诪讗诇讬讜 驻讟讜专 拽砖专讜 讗讚诐 讗讞专 讞讬讬讘 驻讬' 讻讙讜谉 砖注砖讛 诪注砖讛 讘讜专 砖谞转拽诇讜 讘讜 讜谞驻诇讜. 讜讛讗讬 拽砖专讜 讗讚诐 讗讞专 诇讗讜 讚讜拽讗 拽砖专讜 讗诇讗 讗诐 驻砖注 讘讜 讜讛砖诇讬讻讜 讘讞讜抓 讞讬讬讘 诪砖讜诐 讘讜专 讛诪转讙诇讙诇 讗注"驻 砖诇讗 拽砖专讜 讜讚诇讬诇 讛驻拽专 谞诪讬 讝讛 驻讬专讜砖讜 讻讙讜谉 讚讗爪谞注讬' 讗讘诇 讗讬 诇讗 讗爪谞注讬' 讞讬讬讘 讚讘讜专 讘专讛"专 诇讬转 诇讬讛 讘注诇讬诐 讜诪讗讬 讘注诇 讛讘讜专 讘注诇 讛转拽诇讛. 讜讛讗讬 讚讗爪谞注讬' 诇讬转 诇讬讛 讘注诇讬诐 讜诪讗诇讬讜 谞拽砖专 讜驻讟讜专讬谉 砖谞讬讛谉:





砖讬讟讛 诪拽讜讘爪转

 讗讬谞讬 讜讛讗诪专 专讘讬 讬讜讞谞谉 讜讻讜'. 讜讗诐 转讗诪专 诪讗讬 诪讬讬转讬 诪专讘讬 讬讜讞谞谉 讟驻讬 诪讛讘专讬讬转讗. 讜讬"诇 讚专讘讬 讬讜讞谞谉 砖讛讜讗 讗诪讜专讗 讬砖 诇讜 诇驻讚砖 讚讘专讬讜.


讜讻讬 讬讗讞讝谞讛 讘讝谞讘讛 讜讻讜'. 谞专讗讛 诇讬 讚讛讻讬 驻讬专讜砖讜 讗诐 讗转讛 诪讞讬讬讘讜 注诇 讻砖讻讜砖讛 讗讬 讗驻砖专 诇讜诪专 讗诇讗 砖转讛讗 专讙诇 讘讛诪转讜 讻诇讛 诪谉 讛砖讜拽 讗讜 砖讬讗讞讝谞讛 讘讝谞讘讛 讜诇讗 讞讬讬讘转讜 讛转讜专讛 讘讻讱 讜讗诪专 诇讬讛 讗诐 讻谉 讘讗 讜谞讗诪专 讗祝 讘拽专谉 转诪讛. 讜讗讛讚专 诇讬讛 讛讻讬 讛砖转讗 拽专谉 诇讗讜 讗讜专讞讬讛 讚讘讞讝拽转 砖讬诪讜专 拽讗讬 讗祝 注诇 讙讘 讚讞讬讬讘转讜 讛转讜专讛 讘讞爪讬 谞讝拽 拽谞住讗 讘注诇诪讗 讛讜讗 讚讛讬讬谞讜 讚诇讬注讘讚 诇讛 谞讟讬专讛 讬转讬专讛 讗讘诇 讛讻讗 讗讜专讞讬讛 讛讜讗 讜诇注讜诇诐 讬讛讗 爪专讬讱 诇讗讞讜讝 讘讝谞讘讛 诇讗 讞讬讬讘转讜 转讜专讛 讘讻讱. 讜讗拽砖讬讛 讗讬 讗讜专讞讬讛 讛讬讬谞讜 专讙诇 讜诇讬驻讟专 诪讗讬 拽讗 诪讬讘注讬讗 诇讬讛. 讜驻专拽讬谞谉 讻砖讻讜砖 讬转讬专讛 拽讗 诪讬讘注讬讗 诇讬讛 讗祝 注诇 讙讘 讚讛讜讗 讗讜专讞讬讛 讟驻讬 诪拽专谉 诇讗讜 讗讜专讞讬讛 诪诪砖 讛讜讗 讗诇讗 砖谞讜讬 讛讜讗 讜讛专讬 讛讜讗 讻拽专谉. 讜诪砖诪注 讚讗驻讬诇讜 讘讻讬 讛讗 驻砖讟 诇讬讛 诇驻讟讜专讛 讚讗讜专讞讬讛 谞诪讬 讛讜讗 讚诇讗 讞砖讘讬谞谉 诇讬讛 砖谞讜讬 诇讞讬讬讘讜 讘拽专谉. 讜谞专讗讛 砖讛讜讗 转讜诇讚讛 讚砖谉 讘谞转讞讻讻讛 讘讻讜转诇 讚诇讛谞讗转讛 讛讜讗. 讛专砖讘"讗 讝"诇.
讜讝讛 诇砖讜谉 讛专讗讘"讚 讝"诇 讻砖讻砖讛 讘讝谞讘讛 讜讛讝讬拽讛 诪讛讜. 诇拽诪讬讛 诪驻专砖 讚讛讻讬 拽诪讬讘注讬讗 诇讬讛 讗讬 讗讜专讞讗 讛讜讗 讜讘专砖讜转 讛专讘讬诐 驻讟讜专讛 讜讘专砖讜转 讛谞讬讝拽 谞讝拽 砖诇诐 讗讜 诇讗讜 讗讜专讞讗 讜拽专谉 讛讜讬. 讜讗诪专 诇讬讛 讗讬讚讱 讜讻讬 讬讗讞讝谞讛 讘讝谞讘讛 讜讬诇讱 讻诇讜诪专 诪讗讬 讛讜讛 诇讬讛 诇诪注讘讚. 讜讗诪专 诇讬讛 讗讬讚讱 讗讬 讛讻讬 拽专谉 讜讻讜' 讛讻讬 讛砖转讗 拽专谉 诇讗讜 讗讜专讞讛 讜讻讜' 讜讻讜讜谞转讛 诇讛讝讬拽 讛讗 讗讜专讞讛 讛讬讗. 讜讻讬 诪讗讞专 讚讗讜专讞讬讛 讛讜讗 讜讻讜' 驻讬专讜砖 讻讬讜谉 讚诇讗 驻砖讬讟 诇讬讛 讘讛讚讬讗 讚讗讜专讞讬讛 讛讜讗 讜讘讗 注诇讬讜 讘讟注诐 讗讞专 诪谉 讛爪讚 讗诇诪讗 讗讬讚讱 谞诪讬 讚讗讬讘注讬讗 诇讬讛 驻砖讬讟讗 诇讬讛 讚讗讜专讞讬讛 讛讜讗 讜诇驻讬讻讱 讘讗 诇讜 讛讗讞专 讘讟注诐 诪谉 讛爪讚 讜讗讬 转驻砖讜讟 谞诪讬 诇讗讬讚讱 诪讗讬 拽讗 诪讬讘注讬讗 诇讬讛. 讜讬砖 诪驻专砖讬诐 讚讛讗讬讱 拽讜砖讬讗 讚讗拽砖讬讛 讗讬 讛讻讬 拽专谉 谞诪讬 讘注诇 讛讙诪专讗 讛讜讗 讚讗拽砖讬 诇讛 讗讘诇 讗讬讚讱 诇讗 讗拽砖讬 诇讛 讚诪讬讚注 讬讚注 讚讛讗讬 讗讜专讞讬讛 讜讛讗讬 诇讗讜 讗讜专讞讬讛 讜诪砖讜诐 讛讻讬 讗拽砖讬讛 诪讗讞专 讚驻砖讬讟讗 诇讬讛 讚讗讜专讞讬讛 讛讜讗 讜诪讗讬 拽讗 诪讬讘注讬讗 诇讬讛 讻砖讻讜砖 讬转讬专讛 拽讗 诪讬讘注讬讗 诇讬讛 讗讬 讗讜专讞讬讛 讛讜讗 讗讜 诇讗. 讜驻砖讟 诇讱 讗讬讚讱 讻讬讜谉 讚讻砖讻讜砖 诪讜注讟 讗讜专讞讬讛 讛讜讗 诪讗讬 讛讜讛 诇讬讛 诇诪注讘讚 讘讻砖讻讜砖 讬转讬专讛 讛讬诇讻讱 讘专砖讜转 讛专讘讬诐 驻讟讜专. 注"讻.
讜讝讛 诇砖讜谉 讛专讗"砖 讝"诇 讗讬 讛讻讬 拽专谉 谞诪讬 拽讗 住诇拽讗 讚注转讱 讚讛讜讛 讘注讬 诇诪讬诪专 讜讻讬 讬讗讞讝谞讛 讘讝谞讘讛 讜讗诐 讻谉 讗谞讜住 讛讜讗 讜讛讬讬谞讜 讚驻专讬讱 拽专谉 谞诪讬 谞讬诪讗 讗谞讜住 讜诪砖谞讬 讛转诐 诇讗讜 讗讜专讞讗 讛讬诇讻讱 讞讬讬讘 讘专砖讜转 讛专讘讬诐 讜讛讻讗 讗讜专讞讗 讜驻讟讜专 讘专砖讜转 讛专讘讬诐. 讜诪讗讞专 讚讗讜专讞讗 诪讗讬 拽讗 诪讬讘注讬讗 诇讬讛 砖专讗讜讬 诇讛砖讬讘 注诇 讻讱 讜讻讬 讬讗讞讝谞讛 讘讝谞讘讛 讛讜讛 诇讬讛 诇诪讬驻砖讟 诇讬讛 讛讗讬 讗讜专讞讬讛 讛讜讗 讜诪砖谞讬 讻砖讻讜砖 讬转讬专讛 诪讬讘注讬讗 诇讬讛. 讜讛讻讬 拽讗 讘注讬 驻砖讬讟讗 诇谉 讚专讙诇 讘专砖讜转 讛专讘讬诐 驻讟讜专 讻砖讻讜砖 讬转讬专讛 谞讬诪讗 讚讞讬讬讘 讚讞砖讬讘讬 讛讘注诇讬诐 讻驻讜砖注 砖专讗讜讛讜 诇注砖讜转 讻砖讻讜砖 讬转讬专讛 讜诇讗 注讻讘讜讛讜 讜讗诪专 诇讬讛 讗讬讚讱 诪讗讬 讗讬讘注讬 诇讬讛 诇诪注讘讚 讜讻讬 讬讗讞讝谞讛 讘讝谞讘讛 讜讬诇讱. 讜讛砖转讗 诇讗 转讬拽砖讬 讻诇 讛住讜讙讬讗 诪注讬拽专讗 诪讗讬 拽讗 诪讬讘注讬讗 讚讛砖讬讘讜 讜讻讬 讬讗讞讝谞讛 讘讝谞讘讛 讜转讜 诪讗讬 拽讗诪专 讜讻讬 诪讗讞专 讚讗讜专讞讬讛 讛讜讗 诪讗讬 诪讬讘注讬讗 诇讬讛 讚讛讗 诪讗谉 讚诪讬讘注讬讗 诇讬讛 诇讗 讛讜讛 驻砖讬讟讗 诇讬讛 讚讗讜专讞讬讛 讛讜讗 讜诇讻讱 拽讗 诪讬讘注讬讗 诇讬讛. 注"讻.


讗讜 讚讬诇诪讗 拽专谉 讻讜讜谞转讜 诇讛讝讬拽. 讛拽砖讛 专讬讘"讗 诪讗讬 拽住讘专 讗讬 讗讜专讞讬讛 讛讬讬谞讜 专讙诇 讜诪讛 讘讻讱 讗诐 讗讬谉 讻讜讜谞转讛 诇讛讝讬拽 讜讗讬 诇讗讜 讗讜专讞讬讛 讛讜讗 讛讬讬谞讜 拽专谉 讜讗驻讬诇讜 讗讬谉 讻讜讜谞转讛 诇讛讝讬拽 诇讬讞讬讬讘 讻讚讗诪专讬谞谉 讙讘讬 转专谞讙讜诇 砖讛讜砖讬讟 专讗砖讜 诇讻诇讬 讝讻讜讻讬转 讛讜讗讬诇 讜诪砖讜谞讛 讛讜讗 诪讬讞讬讬讘 讞爪讬 谞讝拽 讜讗祝 注诇 讙讘 讚诇讗 诪讬讻讜讜谉 诇讛讝讬拽. 讜谞专讗讛 诇讜 诇驻专砖 讚讻砖讻砖 讘讗诪转讗 讞砖讬讘 诇讬讛 讻讬 讗讜专讞讬讛 注诇 讬讚讬 讬爪专讜 讜讛讬讬谞讜 讚拽讗诪专 诪讬讚讬 讚讛讜讛 讗拽专谉 诪讜注讚转 讚讞讬讬讘讬 谞讝拽 砖诇诐 诪砖讜诐 讚讗讜专讞讬讛 讛讜讗 注诇 讬讚讬 讬爪专讜 讗讜 讚讬诇诪讗 拽专谉 诪讜注讚转 讻讜' 讻讜讜谞转讛 诇讛讝讬拽 讛讗讬 讗祝 注诇 讙讘 讚讗讜专讞讬讛 讛讜讗 注诇 讬讚讬 讬爪专讜 诇讗 讚诪讬讗 诇拽专谉 讛讜讗讬诇 讜讗讬谉 讻讜讜谞转讛 诇讛讝讬拽 讗讘诇 诇注讜诇诐 驻砖讬讟讗 诇讬讛 讚诇专讙诇 讛讜讗 讚诪讬讗 讛讜讗讬诇 讜诇讗 讛讜讬 讗讜专讞讬讛 讗诇讗 注诇 讬讚讬 讬爪专讜. 讛"专 讬砖注讬讛 讝"诇.
讜讻谉 讻转讘 转诇诪讬讚 讛专"驻 讝"诇 讜讝"诇 讜讗诐 转讗诪专 谞讬讞讝讬 讗谞谉 讗讬 讗讜专讞讬讛 诇讻砖讻砖 驻砖讬讟讗 讚驻讟讜专 讘专砖讜转 讛专讘讬诐 讜诪讗讬 拽讗诪专 诪讬讚讬 讚讛讜讛 讗拽专谉 讜讗讬 诇讗讜 讗讜专讞讬讛 诪讗讬 拽讗诪专 拽专谉 讻讜讜谞转讛 诇讛讝讬拽 讛讗 讗讬谉 讻讜讜谞转讜 诇讛讝讬拽 讚诪讛 讘讻讱 讜诪讻诇 诪拽讜诐 讻讬讜谉 讚诇讗讜 讗讜专讞讬讛 讛讜讬 拽专谉 讚讛讻讬 讗诪专讬谞谉 讟专祝 讜讗讻诇 讞讬讬讘 讻讬讜谉 讚诇讗 讗讜专讞讬讛 讗祝 注诇 讙讘 讚诇讗 讛讜讬讗 讻讜讜谞转讛 诇讛讝讬拽. 讜讬"诇 讚诇注讜诇诐 诪讬讬专讬 讚讗讜专讞讛 讘讛讻讬 讜诪讻诇 诪拽讜诐 讻讬讜谉 讚诪讞诪转 讚讬爪专讜 转讜拽驻讜 诪讻砖讻砖 讬砖 诇讚诪讜转讜 诇拽专谉 讚讛讜讛 讻拽专谉 诪讜注讚. 注"讻.


讗讘诇 拽砖专讜 讗讚诐 讞讬讬讘. 讚讜拽讗 讘转专 讚谞讞 讜诪砖讜诐 讘讜专 讗讘诇 砖诇讗 谞讞 诇讗 讚讛讗 诇诪住拽谞讗 讗讜拽讬诪谞讗 诇诪转谞讬转讬谉 讚讗讚讜讬讬 讗讚讬讬讛 讗诇诪讗 讛砖转讗 诇讗讜 讘讚讗讚讬讬讛 讗诇讗 诇讘转专 讚谞讞 讜诪砖讜诐 讘讜专讜. 讛专砖讘"讗 讝"诇.
讜讻谉 讻转讘 讛专讗讘"讚 讝"诇 讜讝"诇 讗讘诇 拽砖专讜 讗讚诐 讞讬讬讘 讛拽讜砖专 谞讝拽 砖诇诐 谞拽砖专 诪讗诇讬讜 讞讬讬讘 诪讗谉 讗讬诇讬诪讗 讘注诇 讚诇讬 讜诪砖讜诐 讘讜专 讛诪转讙诇讙诇 讘专讙诇讬 讘讛诪讛 讜诇讘转专 讚谞讞 拽讗诪专 讚讗讬 讘讛讚讬 讚讗讝讬诇 讻讞 转专谞讙讜诇 讛讜讗 讜讗驻讬诇讜 拽砖专讜 讗讚诐 诇讗 诪讞讬讬讘 诇讗 讛拽讜砖专 讜诇讗 讘注诇 讚诇讬 讗诇讗 讜讚讗讬 诪讚拽讗诪专 讚讛讬讻讗 讚拽砖专讜 讗讚诐 讞讬讬讘 讛拽讜砖专 谞讝拽 砖诇诐 砖诪注 诪讬谞讛 讘转专 讚谞讬讬讞 拽讗诪专 讜诪砖讜诐 讘讜专讜 讛诪转讙诇讙诇 讗诐 讻谉 谞拽砖专 诪讗诇讬讜 讚诪砖诇诐 讘注诇 讚诇讬 讞爪讬 谞讝拽 讛讬讻讬 诪砖讻讞转 诇讛 讗讬 讚讗爪谞注讬讛 讗谞讜住 讛讜讗 讜讗讬 讚诇讗 讗爪谞注讬讛 驻讜砖注 讛讜讗 讜谞讝拽 砖诇诐 诪砖诇诐 诪砖讜诐 讘讜专讜 讛诪转讙诇讙诇 讚讛讜讬 诇讬讛 讻讗诇讜 拽砖专讜 讗诇讗 讘注诇 讛转专谞讙讜诇 讻诇讜诪专 讘注诇 讚诇讬 诇讗 讚讘讗爪谞注讬讛 诪讬讬专讬 讗讘诇 讘注诇 转专谞讙讜诇 讜谞拽砖专 诪讗诇讬讜 诪砖诇诐 讞爪讬 谞讝拽 讜讘拽砖专讜 讗讚诐 诪砖诇诐 讛拽讜砖专 谞讝拽 砖诇诐 诇驻讬 砖讛讜讗 讘讜专讜 讛诪转讙诇讙诇. 诪讻诇 诪拽讜诐 讘谞拽砖专 诪讗诇讬讜 拽砖讬讗 讗诪讗讬 诪砖诇诐 讘注诇 讛转专谞讙讜诇 讞爪讬 谞讝拽 讚诪讗讬 砖谞讗 讻讜诇讬讛 谞讝拽 讚诇讗 讜讛诇讗 讘讜专讜 砖诇 转专谞讙讜诇 讛讜讗 讗诇讗 诪讗讬砖 讘讜专 讜诇讗 砖讜专 讘讜专 讗诐 讻谉 讞爪讬 谞讝拽 谞诪讬 诇讗 讗诇讗 诪转谞讬转讬谉 讚讗讚讬讬讛 讗讚讜讬讬 驻讬专讜砖 讘讛讚讬 讚拽讗 讗讝讬诇 讜诪砖讜诐 讚讛讜讬 诇讬讛 诪砖讜谞讛 讜诇讗 砖谞讗 谞拽砖专 诪讗诇讬讜 讜诇讗 砖谞讗 拽砖专讜 讗讚诐 讜讘讬谉 讗爪谞注讬讛 讜讘讬谉 诇讗 讗爪谞注讬讛.


讗讬 讚诇讗 讗爪谞注讬讛 驻讜砖注 讛讜讗. 驻讬专讜砖 讘注诇 讛讚诇讬. 讜转讬诪讛 讚讘注诇 转专谞讙讜诇讬诐 谞诪讬 驻讜砖注 讛讜讗 砖诇讗 砖诪专 转专谞讙讜诇讜. 讜讻讬 转讬诪讗 砖讗讬谉 讚专讱 转专谞讙讜诇讬诐 诇讬诇讱 讘讞爪专 讗讞专转 讜诪砖讜诐 讛讻讬 诇讗 讛讜讬 讘注诇讬讜 驻讜砖注 诇讬转讗 讚讛讗 转谞谉 讛转专谞讙讜诇讬诐 诪讜注讚讬谉 诇讛诇讱 讻讚专讻谉 讜诇砖讘专. 讜讛讗 谞诪讬 讗讬谉 诇驻专砖 讚讻讬 驻专讬讱 驻讜砖注 讛讜讗 驻讬专讜砖 讗讬讛讜 谞诪讬 驻讜砖注 讻诪讜 讘注诇 讛转专谞讙讜诇讬诐 讚讞讚讗 讚诇讬砖谞讗 诇讗 诪砖诪注 讛讻讬 讜转讜 讚讛讜讬 诇讬讛 诇讗拽砖讜讬讬 讗讬砖 讘讜专 讜诇讗 砖讜专 讘讜专. 讜讬"诇 讚讗祝 注诇 讙讘 讚转专讜讜讬讬讛讜 驻讜砖注 讛讜讜 住讘专讗 讛讜讗 诇讗讞讬讜讘讬 讟驻讬 讘注诇 讛讚诇讬诇 谞讝拽讗 讻讬讜谉 讚讘注诇 转专谞讙讜诇 谞驻讟专 诪讟注诐 讚讗讬砖 讘讜专 讜诇讗 砖讜专 讘讜专 讚讛讱 住讜讙讬讗 讗讝诇讗 讻专讘讬 谞转谉 讚讗诪专 讻讬 诇讬讻讗 诇讗讬砖转诇讜诪讬 诪讛讗讬 诪砖转诇诐 诪讛讗讬 讜谞爪讟专讱 诇讗讜拽诪讛 讘讛讗讬讱 诇讬砖谞讗 讚拽讗诪专 讛转诐 讛讗讬 讻讜诇讬讛 讛讬讝拽讗 注讘讬讚 讜讻讜' 讜讗驻讬诇讜 诇诇讬砖谞讗 讚拽讗诪专 讛转诐 讛讗讬 驻诇讙讗 讛讬讝拽讗 注讘讚 讬砖 诇讞讬讬讘 讗转 讘注诇 讛讚诇讬诇 讘讻讜诇讬讛 讛讬讝拽讗 诪讟注诐 讚诪驻专砖 讛转诐 诪爪讬 讗诪专 诇讬讛 谞讬讝拽 讗谞讗 转讜专讗讬 讘讘讬专讱 讗砖讻讞转讬讛. 讜注讜讚 讬砖 诇讜诪专 讚讗驻讬诇讜 诇专讘谞谉 讚驻诇讬讙讬 讛转诐 注诇讬讛 讚专讘讬 谞转谉 讛讻讗 诪讜讚讜 讚讘注诇 讛讚诇讬诇 讛讜讬 驻讜砖注 讬讜转专 诪讻讬讜谉 砖讚专讱 讛讚诇讬诇 诇讬讻专讱 住讘讬讘 专讙诇 讛转专谞讙讜诇讬诐 讜讛讜讬 诇讬讛 讻诪讜 讗讘谞讜 讜住讻讬谞讜 砖谞驻诇讜 讘专讜讞 诪爪讜讬讛 讚诪砖诇诐 谞讝拽 砖诇诐 讗祝 注诇 讙讘 讚专讜讞 谞诪讬 诪住讬讬注 讜诇讗 讗诪专讬谞谉 讻讬 诇讬讻讗 诇讗讬砖转诇讜诪讬 诪讛讗讬 诇讗 讬砖转诇诐 诪讛讗讬. 讜讚讜讞拽 诇驻专砖 讻谉 诪砖讜诐 讚专讜讞 诇讗讜 讘专 转砖诇讜诪讬谉 讛讜讗 讻诇诇. 诪讛专"讬 讻讛谉 爪讚拽 讝"诇.


讗诇讗 诪转谞讬转讬谉 讚讗讚讬讬讛 讗讚讜讬讬. 驻讬专砖 专砖"讬 讚诇讗 诪转讜拽诪讗 诪讬诇转讬讛 讚专讘 讛讜谞讗 讗诪转谞讬转讬谉 讚讻讬讜谉 讚爪专讜专讜转 谞讬谞讛讜 讗驻讬诇讜 拽砖专讜 讗讚诐 驻讟讜专 讛拽讜砖专 讜讘注诇 讛转专谞讙讜诇 讞讬讬讘 讞爪讬 谞讝拽. 讜拽砖讛 讚诪住讬拽 转诇诪讜讚讗 诇拽诪谉 讙讘讬 讻诇讘 砖谞讟诇 讞专专讛 讘注诇 讛讙讚讬砖 诪砖诇诐 讞爪讬 谞讝拽 诪讟注诐 爪专讜专讜转 讜驻专讬讱 讜诇讞讬讬讘 谞诪讬 讘注诇 讛讙讞诇转 讗诇诪讗 讚专讗砖讜谉 讞讬讬讘 注诐 讘注诇 讛讘讛诪讛. 讜讗讬 讙专住讬谞谉 讛转诐 讜诇讞讬讬讘 讘注诇 讛讙讞诇转 讻诇 砖讻谉 讚拽砖讛 讟驻讬. 讜谞专讗讛 诇驻专砖 讚诇讗 诪转讜拽诪讗 诪讬诇转讬讛 讚专讘 讛讜谞讗 讗诪转谞讬转讬谉 讚讘诪转谞讬转讬谉 讗诐 拽砖专讜 讗讚诐 讜讗讚讬讬讛 讗讚讜讬讬 诪讞讬讬讘 讻诇 讞讚 讜讞讚 讞爪讬 谞讝拽 讻讚诪住讬拽 诇拽诪谉 讜诇讬讞讬讬讘 谞诪讬 讘注诇 讛讙讞诇转 讚讛讛讬讗 讙讬专住讗 注讬拽专 讜专讘 讛讜谞讗 讗诪专 拽砖专讜 讗讚诐 讞讬讬讘 讚诪砖诪注 讻诇 讛谞讝拽. 讚诇讬诇 讛驻拽专 拽砖专讜 讗讚诐 讞讬讬讘 讚讘讜专讜 讛讜讗 讚诪讚讗讙讘讬讛 拽谞讬讬讛. 讻讱 驻讬专砖 讚砖"讬 讝"诇. 讜讘讞谞诐 讚讞拽 诇讜诪专 讻谉 讚讘诇讗 讗讙讘讛讬讛 谞诪讬 讘讜专讜 讛讜讗 讚讻诇 转拽诇讛 讘专砖讜转 讛专讘讬诐 讘讜专讜 讛讜讗 讗祝 讗诐 诇讗 讝讻讛 讘讛. 讜砖诪讗 讛讗 讚驻讬专砖 讻谉 诪砖讜诐 讚诪砖转诪注 诇讬讛 讞讬讜讘讗 讚专讘 讛讜谞讗 诇讞讬讬讘 讘讜 讻诇讬诐 讻讬 讛讛讬讗 讚诪转谞讬转讬谉 讚拽讗诪专 讜砖讘专 讘讜 讗转 讛讻诇讬诐 讜讗讬 诇讗 讝讻讛 讘讜 讛讜讛 驻讟专谞讗 讘讬讛 讻诇讬诐 讗讘诇 讻讬 讝讻讛 讘讜 讞讬讬讘 注诇 讛讻诇讬诐 讚诪砖讜专 诇诪讚谞讜 讚专讘 讛讜谞讗 讻专讘 住讘讬专讗 诇讬讛 讚讗诪专 讻讜诇诐 诪砖讜专讜 诇诪讚谞讜 讚转诇诪讬讚讬讛 讚专讘 讛讜讛. 讜诇讬讻讗 诇诪讬驻专讱 诪讛 诇砖讜专 砖讻谉 讬砖 讘讜 专讜讞 讞讬讬诐 讜诇讜诪专 讘讜专 讬讜讻讬讞 讜诇驻讟专讜 诪讻诇讬诐 讚讬砖 诇讜诪专 讚讗讚诐 讛拽讜砖专讜 讘转专谞讙讜诇 诪讞讬讬讘讜. 讻谉 谞专讗讛 诇讬. 讛"专 讬砖注讬讛 讝"诇.
讜讝讛 诇砖讜谉 转诇诪讬讚 讛专"驻 讝"诇 讗讘诇 讗诐 拽砖专讜 讗讚诐 讞讬讬讘. 驻讬专砖 讛拽讜谞讟专住 讚诪讬讬专讬 砖讛讝讬拽 讛讚诇讬诇 讘转专 讚谞讞 讜讛讜讬 讘讜专 讚讛讜讬讗 转拽诇讛 砖讛讻诇讬诐 谞讜驻诇讬诐 注诇 讛讚诇讬诇. 讜转讬诪讗 讗诪讗讬 讞讬讬讘 注诇 讛讻诇讬诐 讚讛讗 拽转谞讬 讘诪转谞讬转讬谉 讜砖讘专 讗转 讛讻诇讬诐 讘讘讜专 驻讟讜专. 讜讬砖 诇讜诪专 讚诪讬讬专讬 讚诇讗 讗驻拽专讬讛 讘注诇 讛讚诇讬诇 讜讻讚专讘 讚讗诪专 诇注讬诇 讚讻诇 转拽诇讛 讘专砖讜转 讛专讘讬诐 讜诇讗 讗驻拽专讬讛 诪砖讜专讜 诇诪讚谞讜 讜讛讻讗 讛讬讬谞讜 专讘 讛讜谞讗 转诇诪讬讚讬讛 讚专讘 讚讗讬 讻砖诪讜讗诇 驻讟专 讘诪转谞讬转讬谉 讗祝 注诇 讙讘 讚诇讗 讗驻拽专讬讛. 讗诇讗 诪转谞讬转讬谉 讚讗讚讬讬讛 讗讚讜讬讬 讜诪讬讬专讬 讚诇讗 讗爪谞注讬讛 讜讻讬 讗转诪专 讚专讘 讛讜谞讗 讘注诇诪讗 讗讬转诪专. 驻讬专砖 讛拽讜谞讟专住 讚诇讗 拽讗讬 专讘 讛讜谞讗 讗诪转谞讬转讬谉 讜讻讜'. 讜专讬讘"讗 驻讬专砖 拽砖专讜 讗讚诐 讞讬讬讘 讛讻诇 讜诪砖诪注 拽讜砖专讜 讜讗讬 讘讗讚讬讬讛 讗讚讜讬讬 讘注诇 讛转专谞讙讜诇 诪讬讛讗 诇讬讞讬讬讘 诪讞爪讛 讜讛讗讚诐 讛拽讜砖专讜 诪讞爪讛. 拽砖专讜 讗讚诐 讞讬讬讘 讜讚拽谞讬讬讛 讘讛讙讘讛讛. 讜讗讬谉 爪专讬讱 诇讜诪专 讻谉 砖讛专讬 诪讻诇 诪拽讜诐 转拽诇转讜 讛讬讗 讜讞讬讬讘 注诇讬讛 讚讘讬谉 诇专讘 讘讬谉 诇砖诪讜讗诇 讛讬讬谞讜 讘讜专. 注"讻.


讞"诪 砖"爪 讜诇注谞讬谉 驻住拽 讛诇讻讛 讻转讘 讛专讘 讛诪讗讬专讬 讝"诇 讜讝"诇 讗诐 讛讝讬拽 讘讝专讬拽转 讛讚诇讬 注诇 讻诇讬 讜讛讜讗 讛谞拽专讗 讗讚讬讬讛 讗讚讜讬讬 讛专讬 讛谉 爪专讜专讜转 讜讘讬谉 砖谞拽砖专 诪讗诇讬讜 讜讻讜'. 讘讬谉 砖讬砖 诇讚诇讬诇 讘注诇讬诐 讜讻讜' 讘讻诇 讙讜讜谞讗 讞讬讬讘 讘注诇 转专谞讙讜诇 诪讚讬谉 爪专讜专讜转 讜讘注诇 讛讚诇讬诇 驻讟讜专 讜讻谉 讛拽讜砖专. 讜讙讚讜诇讬 讛诪驻专砖讬诐 诪讞讬讬讘讬诐 讘讗讚讬讬讛 讗讚讜讬讬 诪砖讜诐 砖谞讜讬 讜诪讻讞 转讜诇讚转 拽专谉. 讜讻谉 讬砖 诪驻专砖讬诐 讗讚讬讬讛 讗讚讜讬讬 砖讛讙讘讬讛 讗转 讛讚诇讬 讘讚诇讬诇 砖讘专讙诇讜 讜砖讘专讜 讜讛讜讗 讛讜讗 砖谞讜讬 讜诪讻诇 诪拽讜诐 讻讜诇诐 诪讜讚讬诐 诇讞讬讬讘讜 讞爪讬 谞讝拽 讗诐 诪讚讬谉 爪专讜专讜转 讻讚讬谞诐 讗诐 诪讚讬谉 拽专谉 讻讚讬谞讜 讜讗诐 诇讗 讛讜讝拽 讘讚专讱 讝讜 讗诇讗 砖谞转拽诇 讘讜 讗讚诐 讜讻讜'. 注"讻.


讗讻讬诇讛 注诇 讬讚讬 讛讚讞拽 砖诪讛 讗讻讬诇讛. 讗驻讬诇讜 诇诪讗谉 讚注诪专 讘驻专拽 讻诇诇 讙讚讜诇 诇讗 砖诪讛 讗讻讬诇讛 诪讻诇 诪拽讜诐 诇注谞讬谉 讛讜爪讗讛 讚讘注讬 诪讬讚讬 讚讞砖讬讘 讜诪爪谞注讬 诇讬讛 诇讗讻讬诇讛 讗讘诇 讻诇 讚诇讗 讗讻诇讬 诇讬讛 讗诇讗 注诇 讬讚讬 讛讚讞拽 诇讗 诪爪谞注讬 诇讬讛 讚诇讗 讞砖讬讘讗 讗讻讬诇讛 讗讘诇 诪讻诇 诪拽讜诐 讗讬 讗讻诇讬讛 诇讗讜 诪砖讜谞讛 讛讜讗. 讛专砖讘"讗 讜讛专讗"砖 讝"诇.
讙讬专住转 专砖"讬 讝"诇 诇注讜诇诐 讘讘讛诪讛 讜讘驻转讜专讗 讜驻讬专砖 讛讜讗 讝"诇 砖讗讻诇讛 诪注诇 讛砖诇讞谉. 讜讛讜讗 转讬诪讛 讜讻讬 诪讛 砖讬谞转讛 讝讜 讗诐 讗讻诇讛 讗讜讻诇讬谉 讛专讗讜讬讬谉 诇讛 诪注诇 讙讘讬 讛砖诇讞谉 讜讻讬 讛砖诇讞谉 注讜砖讛 砖谞讜讬 讜诪讗讬 砖谞讗 诪讘专讞讗 讚住专讬讱 讜住诇讬拽 讗讚谞讗 讜讗讻讬诇 诇讬驻转讗 讜讻讜' 讗诇诪讗 讗讬谉 讛砖谞讜讬 讘诪拽讜诪讜转 讗诇讗 讘讗讜讻诇讬诐. 讜专讘讬谞讜 讞谞谞讗诇 讝"诇 讙专讬住 讘驻转讜转讗. 讜讛讬讗 讛讙讬专住讗 讛谞讻讜谞讛 讜讛讜讗 诪诇砖讜谉 驻转讬转讬谉 讜讛讜讗 驻转 爪谞讜诪讛 讘拽注专讛 讜讝讛 讗讬谉 讚专讻讛 诇讗讻讜诇 讻诪讜 讚诪讟讜讬 诇讞讬讛. 讛专砖讘"讗 讝"诇.
讜讝讛 诇砖讜谉 讛专讘 讛诪讗讬专讬 讝"诇 讜讗讬讘注讬转 讗讬诪讗 诇注讜诇诐 讘讘讛诪讛 讜讘驻转讜专讗. 诇驻讬 讙讬专住讗 讝讜 讗讬讻讗 驻诇讜讙转讗 讬砖 讗讜诪专讬诐 讚讚讬谞讗 讛讻讬 讚讚讜拽讗 讘驻转讜专讗 讜讬砖 讞讜诇拽讬谉 诇讜诪专 砖诇讗 谞讗诪专 讻谉 讗诇讗 讚专讱 讚讜讞拽 讜砖讬谞讜讬讗 讘注诇诪讗 讜诇讚注转诐 讻诇 砖讗讬谉 诪砖谞讬谉 讘讗讻讬诇转诐 讗祝 注诇 驻讬 砖诪砖谞讬诐 诪爪讚 讛诪拽讜诐 讗讬谞讜 砖谞讜讬. 讜讬专讗讛 讻讚注转 专讗砖讜谉 砖诪讗讞专 砖转讬专爪讜 讘讛 讘驻转讜专讗 讗诇诪讗 驻砖讬讟讗 诇讬讛 讚诪砖讜谞讛 讛讜讗. 讜讬砖 讙讜专住讬谉 讘驻转讜转讗 讜讛讜讗 驻转 讛爪谞讜诪讛 讘拽注专讛 讜讻讜'. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讚"讛 讜讻讬 讗转诪专 讻讜' 讜讘讚讗讚讬讬讛 讗讚讜讬讬 谞诪讬 讞讬讬讘 讘注诇 转专谞讙讜诇 讻讜' 注讻"诇 驻讬专讜砖 讘注诇 讛转专谞讙讜诇 专讘讬注 谞讝拽 讜讛拽讜砖专 讙' 讞诇拽讬诐 诪砖讜诐 讚讻讬 诇讬讻讗 诇讗砖转诇讜诪讬 诪讛讗讬 诪砖转诇诐 诪讛讗讬 诇专' 谞转谉 讜注讬讬谉 讘专讗"砖:





诪讛专"诐

转讜住' 讚"讛 讗讘诇 拽砖专讜 讗讚诐 讞讬讬讘 驻讬专讜砖 讘转专 讚谞讬讬讞 讜讻讜'. 专"诇 讚讗讬谉 诇驻专砖 讚讗讝拽讗 讘讛讚讬 讚讗讝诇讗 讜诪讟注诐 讗砖 讚讗"讻 讛讬讜 砖谞讬讛诐 讞讬讬讘讬谉 讘注诇 讛讚诇讬诇 讜讙诐 讘注诇 讛转专谞讙讜诇 讚讛讚诇讬诇 讛讜讬 讻诪讜 讗砖 讜讛转专谞讙讜诇 讻诪讜 专讜讞 讛诪讜诇讬讱 讛讗砖 讜讻诪讜 砖讻转讘讜 讛转讜住' 讘讚讘讜专 砖讗讞专 讝讛:


讚"讛 讜讻讬 讗转诪专 讚专讘 讛讜谞讗 讜讻讜' 讚诇讗 诪转讜拽诪讗 讗诪转谞讬'. 专"诇 讜讻讬 转讬诪讗 讚讗讜拽讬 诪转谞讬' 讘讗讚讬讬 讗讚讜讬讬 讗"讻 谞讬诪讗 讚专讘 讛讜谞讗 讗诪转谞讬' 拽讗讬 讜讛"拽 诇讗 砖谞讜 讚讗讬谉 诪砖诇诐 讗诇讗 讞爪讬 谞讝拽 讚谞拽砖专 诪讗诇讬讜 讚讗讬谉 诇讜 讘注诇讬诐 讗讜 讬砖 诇讜 讘注诇讬诐 讜讗爪谞讬注讛 讜诇讻讱 讗讬谉 诪砖诇诐 讘注诇 讛转专谞讙讜诇 讗诇讗 讛"谞 讘讗讚讬讬 讗讚讜讬讬 讚讛讜讬 爪专讜专讜转 讗讘诇 拽砖专讜 讗讚诐 讞讬讬讘 谞讝拽 砖诇诐 讜诇讻讱 讻转讘讜 讛转讜住' 讚诇讗 诪转讜拽诪讗 讗诪转谞讬' 讛讻讬 诪砖讜诐 讚拽砖专讜 讗讚诐 讞讬讬讘 诪砖诪注 讚讛拽讜砖专 讞讬讬讘 讛讻诇 讜讗讬 讗诪转谞讬' 拽讗讬 讚讗讬讬专讬 讘讚讗讚讬讬 讗讚讜讬讬 讛讜讬 砖谞讬讛诐 讞讬讬讘讬谉 讘注诇 讛讚诇讬诇 讜讘注诇 讛转专谞讙讜诇 讚讛讜讬 讻诪讜 讗砖 砖诪讝讬拽 讘讛讚讬 讚讗讝讬诇 讚讛讚诇讬诇 讛讜讬 讻诪讜 讗砖 讜讛转专谞讙讜诇 讛讜讬 讻诪讜 专讜讞 讜讘讬谉 砖谞讬讛诐 讛讬讜 讞讬讬讘讬诐 诇砖诇诐 谞"砖 讜谞专讗讛 讚讘讚诇讬诇 砖讬砖 诇讜 讘注诇讬诐 讗讬谉 诇讞诇拽 讘讬谉 讛讬讻讬 讚讗讝讬拽 讘讛讚讬 讚讗讝诇讗 讗讜 讚讗讚讬讬 讗讚讜讬讬 讚讘转专讜讬讬讛讜 砖谞讬讛诐 讞讬讬讘讬诐 讘注诇 讛讚诇讬诇 讜讘注诇 讛转专谞讙讜诇 讜讻讚诪砖诪注 讘转讜住' 讗讘诇 讘讚诇讬诇 砖讗讬谉 诇讜 讘注诇讬诐 讗讜 讘讚讗爪谞注讬讛 讚讗讬谉 讞讬讬讘 讻"讗 讘注诇 讛转专谞讙讜诇 讬砖 讞讬诇讜拽 讚讛讬讻讬 专讗讝讬拽 讛转专谞讙讜诇 注诐 讛讚诇讬诇 讘讛讚讬 讚讗讝诇讗 讻讗讜专讞讬讛 讞讬讬讘 讘注诇 讛转专谞讙讜诇 谞讝拽 砖诇诐 讗讘诇 讗讬 讗讝讬拽 讘讚讗讚讬讬 讗讚讜讬讬 讚讛讜讬 爪专讜专讜转 诇讗 诪砖诇诐 讘注诇 讛转专谞讙讜诇 讗诇讗 讞爪讬 谞讝拽 讜拽"诇:





讞讻诪转 砖诇诪讛

讙诪' 诪砖讜诐 诪讗讬 诪讞讬讬讘 讗诪专 专讘 讛讜谞讗 讻讜' 讜讗诐 谞讛谞讬转 诪砖诇诪转 诪讛 讻讜' 讜砖转转讛 诪砖拽讬谉 讛专讗讜讬谉 讻讜' 讻爪"诇:


专砖"讬 讘讚"讛 诪讗谉 讞讬讬讘 诇砖诇讜诪讬 讞"谞 讛住"讚:


讘讚"讛 驻讜砖注 讛讜讗 讻讜' 诇专讛"讚 讛住"讚:


讘讚"讛 讗讘诇 讘专讛"专 讻讜' 讜讗讻住讜转 讜讻诇讬诐 谞诪讬 讻讜' 讻爪"诇:





专砖"砖

讙诪专讗 讻砖讻砖讛 讘讗诪转讛 讻讜' 讗"讚 拽专谉 讻讜讜谞转讜 诇讛讝讬拽 讻讜'. 诇讻讗讜专讛 拽爪转 注讬讜谉 诪讝讛 诇诪砖"讻 讛转讜住' (诇注讬诇 讟讜 讘) 讘住讚"讛 讜讛砖转讗 讜讻谉 诇讛讗 讚诇拽诪谉 讗讻诇讛 驻转 讻讜' 诪砖诇诐 讞"谞 讜注讬' 讘讛专讗"砖 讜讘住诪"注 住讬' 砖"爪 住拽"讘:



砖诐 转"专 讛砖谉 诪讜注讚转 诇讗讻讜诇 讗转 讛专讗讜讬 诇讛 讻讬爪讚 讘讛诪讛 讻讜'. 讻讗谉 诪砖诪注 讻讙讬' 讛专"讬 讜驻讬专讜砖讜 诇注讬诇 讘专"驻 讘转讚"讛 讛讘讛诪讛 注"砖:



砖诐 讜驻诇住讬' 诇住诇讗. 专砖"讬 驻讬专砖讜 诇驻讬 讛注谞讬谉 讜诇"谞 诇驻专砖 注"驻 讚诪爪讬谞讜 (讞讙讬讙讛 讟讜 讘"诪 驻讛 讘) 砖讬转讬谉 驻讜诇住讬 讚谞讜专讗 讚驻讬' 砖讜讟讬诐 讜讻谉 讘讻讗谉 专"诇 讚住转专 讗专讬讙转 讛住诇 (讛注砖讜讬 诪砖讜讟讬诐) 讜讛砖讬讘讛 诇砖讜讟讬诐 谞驻专讚讬诐 讻诪拽讜讚诐:



砖诐 讜讗讘"讗 诇注讜诇诐 讘讘讛诪讛 讜讘驻转讜专讗. 讛驻讜住拽讬诐 讛砖诪讬讟讜 讚"讝 讚讘驻转讜专讗 讛讜讛 砖讬谞讜讬 讜谞"诇 讚讚讞讜 讝讛 诪砖讜诐 讛讗讬 注讜讘讚讗 讚讘专讞讗 讚诪讬讬转讬 讛砖"住 讘住诪讜讱 讚讞讬讬讘讬' 专讘讗 讻讜' 诪讟注诪讗 讻讬讜谉 讚讗讜专讞讬' 诇诪讬讻诇 讗讜专讞讬' 谞诪讬 讻讜' 讛"谞 讻讬讜谉 讚讗讜专讞讛 诇诪讬讻诇 谞讛诪讗 讗讜专讞讛 谞诪讬 诇住诇讜拽讬 讗驻转讜专讗. 讜注讬' (诇拽诪谉 讻讗) 转讚"讛 讜讘诪讞讝专转. 讜谞"诇 讚讝讛 讙"讻 讚注转 讛专讗"砖 (讘住讬' 讙) 讚诇讛讗讬 讜讗讘"讗 讬砖讗专 拽讜砖讬讬转讜 讚诇讬讞砖讘讬讛 讙讘讬 讛' 转诪讬谉 讜注讬' 讬砖"砖 住讬' 讟' 讜讝讛 讚诇讗 讻讛诇讞"诪 驻"讙 诪讛诇' 谞"诪 讛"讞 讜讛讬砖"砖 住讬' 讬':





讛讙讛讜转 讬注讘"抓

讗拽诇注讗 讚专讬 讬讛讜讚讛. 谞"讘 讛讜讗 专讘讬 讬讛讜讚讛 谞砖讬讗讛 砖讝讻专:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜讻讬 讻讜' 谞诪讬 讞讬讬讘 讘注诇 转专谞讙讜诇. 注讬' 诇拽诪谉 讻讙 注"讗 转讜住' 讚"讛 讜诇讞讬讬讘:





驻谞讬 讬讛讜砖注

讘讙诪专讗 谞拽砖专 诪讗诇讬讜 诪讗谉 讞讬讬讘 讗讬 讘注诇 讛讚诇讬诇 讜讻讜'  讛"讛 讚讛讜讬 诪"诇 讚讗诪讗讬 诪讞讬讬讘 诇讛 讘诪转谞讬' 讻砖谞砖讘专 讛讻诇讬 注"讬 讛讚诇讬诇 讚讛讗 诇讗 诪爪讬谞讜 讘讘讜专 砖讞讬讬讘 讘讜 讻诇讬诐 讜讻谉 讘住诪讜讱 讚住"讚 讚讘注诇 讛转专谞讙讜诇 诪砖诇诐 讞"谞 诪砖讜诐 讘讜专 讜驻专讬讱 诪讻讞 诪"砖 讛"讛 讚讛讜讛 诪爪讬 诇诪驻专讱 讗诪讗讬 讞讬讬讘 讘讛 讻诇讬诐 讗诇讗 讚讛讜讬 诪爪讬 诇砖谞讜讬讬 讘砖讬谞讜讬讗 讚讞讬拽讬 讚讻诇讬诐 诇讗 拽讗讬 讗诇讗 讗住讬驻讗 讚诪讬诇转讗 讘讛讬讚讜住 讗"谞 讚讛讜讬 诪爪讬 诇讗讜拽诪讬 讻专' 讬讛讜讚讗 讚诪讞讬讬讘 注诇 讻诇讬诐 讘讘讜专 诇讻讱 谞讬讞讗 诇讬讛 诇讛拽砖讜转 诪讙讜驻讬讛 讗讘诇 注诇 讚讘专讬 讛专诪讘"诐 砖讻转讘 诇讚讬谞讗 讘驻"讘 诪讛诇讻讜转 谞讝拽讬谉 讚讗诐 谞拽砖专 讛讞讜讟 诪讗诇讬讜 讜谞住转讘讱 讻诇讬 讘讗讜转讜 讛讞讜讟 讜谞砖讘专 讞讬讬讘 讘注诇 讛讞讜讟 讗讬 诇讗 讗爪谞注讬讛 诪砖讜诐 讘讜专 讛诪转讙诇讙诇 讜讗"讻 讬砖 诇讛拽砖讜转 讚讛讗 诇讗 诪爪讬谞讜 讘讘讜专 砖讞讬讬讘 注诇 讛讻诇讬诐 讜讗讬谉 讻讗谉 诪拽讜诐 诇讛讗专讬讱:


砖诐 讗诇讗 讘注诇 讛转专谞讙讜诇 诪"砖 讻讜诇讬讛 谞讝拽 讜讻讜'. 诇驻讬 砖讬讟转 专砖"讬 谞"诇 诇驻专砖 讘驻砖讬讟讜转 讚讻诇 讛住讜讙讬讗 诪讬转讜拽诪讗 砖驻讬专 讚讗讬讬专讬 砖讛讝讬拽 讛讚诇讬诇 讚专讱 讛诇讬讻转 讛转专谞讙讜诇 讜讻谉 诪砖诪注 驻砖讟讗 讚诇讬砖谞讗 诪讚谞拽讟 诇砖讜谉 拽砖讬专讛 诪砖诪注 砖注讜讚谞讜 谞拽砖专 讘转专谞讙讜诇 讜讻谉 讘诪砖谞讛 讗诪专讜 讘驻讬' 讛讬讛 讚诇讬诇 拽砖讜专 讘专讙诇讜 讜讻讜' 讜诪砖讘专 讗转 讛讻诇讬诐 讜诪砖诪注 讚拽讗讬 谞诪讬 讗讚诇讬诇 讜讗"讻 诪讛讬讻讗 转讬转讬 诇讚讞讜拽 讜诇讜诪专 讚住讜讙讬讗 讚专讘 讛讜谞讗 讜讻诇 讛砖拽诇讗 讜讟专讬讗 讗讬讬专讬 讚讜拽讗 讘转专 讚谞讬讬讞 讗"讻 诇讗 讛讜讬 诇讬讛 诇住转讜诐 讗诇讗 诇驻专砖 诇讻讱 谞专讗讛 讗诇讬讘讗 讚专砖"讬 讻诪"砖 讘讚祝 讜' 讙讘讬 讘讜专 讛诪转讙诇讙诇 讘专讙诇讬 讗讚诐 讜讘专讙诇讬 讘讛诪讛 讚诇讗 讙专住讬谞谉 讛转诐 讗讬 讘讛讚讬 讚讗讝诇讬 拽讗 诪讝拽讬 讻讞讜 讛讜讗 讗"讻 诪砖诪注 诇讛讚讬讗 诪讚讘专讬讜 讚讘讘讜专 讛诪转讙诇讙诇 讘专讙诇讬 讗讚诐 讗祝 讻砖讛讝讬拽 讚专讱 讛诇讬讻转 讗讚诐 讜讛讘讛诪讛 讗讬谉 诇谞讜 诇讞讬讬讘 讻诇诇 讛讗讚诐 讜讛讘讛诪讛 诇讗 诪砖讜诐 专讙诇 讜诇讗 诪砖讜诐 讗砖 讻诪讜 砖讬转讘讗专 讗诇讗 诪讟注诐 讘讜专 讬砖 诇讞讬讬讘讜 诇讘注诇 讛转拽诇讛 讜讗"讻 诪拽砖讬 讛砖"住 讻讗谉 砖驻讬专 讗讬 讘注诇 讛转专谞讙讜诇 诪"砖 讻讜诇讬讛 谞讝拽 讚讻转讬讘 讻讬 讬驻转讞 讗讬砖 讘讜专 讜诇讗 砖讜专 讘讜专 诇驻讬 讚诇讗 住"讚 讻诇诇 诇讚诪讜转讜 诇砖讜诐 谞讝拽 讗诇讗 诇讘讜专 讜诪注转讛 谞讚讜谉 注"驻 讛住讘专讗 砖讗讬谉 诇讚诪讜转 讛讚诇讬诇 诇讗讜讻祝 讜砖诇讬祝 砖注诇讬讛 讗讜 诇注讙诇讛 讛诪讛诇讻转 讘拽专讜谉 讜诇讞讬讬讘讜 诪砖讜诐 专讙诇 讻诪"砖 讛专讗"砖 砖讗诐 讛讝讬拽 讛讚诇讬诇 讚专讱 讛诇讜讻讜 砖诇 讛转专谞讙讜诇 讛讜讬 讻诪讜 注讙诇讛 讘拽专讜谉 讗诇讗 讚谞专讗讛 讚诇讗 讚诪讬 讚讛讗 讚讗诪专讬谞谉 砖讚讘专讬诐 讛诪讞讜讘专讬诐 诇讙讜驻讛 讞砖讬讘 讻讙讜驻讛 讛讬讬谞讜 讘讚讘专讬诐 砖讚专讻谉 诇讛讬讜转 诪讞讜讘专讬谉 诇讙讜驻讛 讜讛讬讬谞讜 诪诪讜谉 讘注诇讬诐 讜谞讜转谞谉 砖诐 诇讚注转 讚讜"拽 讜转诪爪讗 砖诇讗 诇讞谞诐 谞拽讟 讚讜拽讗 讞诪讜专 讘诪砖讗讜 讜注讙诇讛 讘拽专讜谉 讗诇讗 诪砖讜诐 讚讚专讻诐 讘讻讱 讜讛讘注诇讬诐 讬讜讚注讬诐 讘讜 诇讻讱 诪讜讟诇 注诇讬讛诐 诇砖诪专讜 诪讻诇 讛谞讝拽讬谉 砖讬讘讜讗 注"讬 讝讛 讗讘诇 讚诇讬诇 讝讛 砖谞拽砖专 砖诇讗 诪讚注转 讜讙诐 讗讬谞讜 诪诪讜谉 砖诇 讘注诇讬诐 讜讙诐 讗讬谉 讛讘注诇讬诐 讬讜讚注讬谉 讘讜 诇驻讬 砖讗讬谉 讚专讻诐 讘讻讱 砖讛专讬 讻"讗 讞讬讬讘 诇讛爪谞讬注 讛讚诇讬诇 砖诇讜 谞诪爪讗 讚诇讗 专诪讬讗 讛讗讬 谞讟讬专讜转讗 讻诇诇 注诇讬讛 讚讘注诇 讛转专谞讙讜诇 讜诪讻"砖 讚诇讗 讚诪讬讗 讻诇诇 诇转讜诇讚转 讛讗砖 讻讙讜谉 讗讘谞讜 讜住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讛 讘专讜讞 诪爪讜讬' 讚砖诐 注讬拽专 讛讞讬讜讘 注诇 讛诪谞讬讞 砖讛讜讗 讘注诇 转拽诇讛 讗讘诇 讛转专谞讙讜诇 讗祝 讗诐 谞讗诪专 砖讛讜讗 讻诪讜 专讜讞 诪爪讜讬讛 讻诪"砖 讛转讜住' 诇讗 诪爪讬谞讜 讻讛"讙 讚讞讬讬讘 讻讬讜谉 砖谞注砖讛 诪讗诇讬讜 讜注诇 讻诇 讛讚讘专讬诐 讛讗诇讛 讬砖 诇讬 专讗讬讜转 讜诇驻诇驻诇 讘讗专讬讻讜转 讘讚讘专讬 讛专讗"砖 讜砖讗专 驻讜住拽讬诐 讗诇讗 砖讗讬谉 讻讗谉 诪拽讜诪讜 讜讘讟讞"诪 谞讗专讬讱 讘讝讛 讗讬"讛 讜诇讗 讚诪讬 诇讻诇讘 砖谞讟诇 讞专专讛 讚诪住拽讬谞谉 讛转诐 讚讞砖讬讘 讻讗讬诇讜 讛讻诇讘 注砖讛 讛讛讬讝拽 讘讬讚讬诐 讚讛讙讞诇转 讞砖讬讘 讻讙讜驻讜 谞"诇 驻砖讜讟 讚诇驻专砖"讬 讛转诐 讛讞讬讜讘 讛讜讗 讚讞讬讬讘 注诇 讗砖 砖诇 讻诇讘讜 讜诇讗 讚专砖讬谞谉 讗讬砖 讘讜专 讗诇讗 讘讘讜专 讚讜拽讗 讜诇讗 讘讗砖 讜诪"诪 诪拽砖讬 讛转诐 砖驻讬专 讻讬讜谉 讚讛讗砖 讗讬谉 诇讙诪专讬 砖诇讜 讗诇讗 讚讘注诇 讞专专讛 讗祝 砖讛转讜住' 砖诐 诇讗 驻讬专砖讜 讻谉 讛讬讬谞讜 诇驻讬 砖讬讟转诐 砖诐 讻诪"砖 砖诐 讘讗专讬讻讜转 注"砖. 讜诪"诪 专讗讜讬 诇讛讝讻讬专 讻讗谉 讚诇讻讗讜专讛 拽砖讛 诇讚讘专讬 讛专讗"砖 砖讻转讘 讚讘讛讝讬拽 讛转专谞讙讜诇 讘讚诇讬诇 讚专讱 讛诇讬讻转讜 讞讬讬讘 诪讚讬谉 专讙诇 讗"讻 讗诪讗讬 讚讞讛 讛砖"住 诇讜诪专 讚专讘 讛讜谞讗 讘注诇诪讗 讗转诪专 讜诇讗 拽讗诪专 讚专"讛 砖驻讬专 拽讗讬 讗诪转谞讬' 讚诪驻专砖 诇诪转谞讬转讬谉 讚讗讬讬专讬 讻砖讛讝讬拽 讛转专谞讙讜诇 讚专讱 讛诇讬讻转讜 讜讛讗 讚诇讗 诪讞讬讬讘 诇讬讛 讗诇讗 讘讞"谞 讛讬讬谞讜 诪砖讜诐 讚讞爪讬讛 讛砖谞讬讛 专诪讬讗 注诇 讘注诇 讛讚诇讬诇 讚讗讬讬专讬 讘讚诇讗 讗爪谞注讬 讗诇讗 讚讘注诇 讛讚诇讬诇 驻讟讜专 讚诇讗 诪爪讬谞讜 讘讜专 砖讞讬讬讘 讘讜 讗转 讛讻诇讬诐 诇讻讱 诪砖诇诐 讘注诇 讛讞专谞讙讜诇 讞爪讬讛 讜讗讬讚讱 驻诇讙讗 诪驻住讬讚 讛谞讬讝拽 讗诇讗 讚讘讗诪转 诇拽"诪 讚讛讗 拽讬"诇 讻专讘讬 谞转谉 讚住"诇 讻诇 讛讬讻讗 讚诇讬讻讗 诇讗砖转诇讜诪讬 诪讛讗讬 诪砖转诇诐 诪讛讗讬 注讬讬谉 诇拽诪谉 讙讘讬 砖讜专 讜砖讜专 驻住讜诇讬 诪讜拽讚砖讬谉 讜讻讜' 讜讚讜"拽:


砖诐 讗诇讗 诪转谞讬' 讘讚讗讚讬讬 讗讚讜讬讬 讜讻讜'  诇驻讬 诪讛 砖讻转讘转讬 讘住诪讜讱 诇砖讬讟转 专砖"讬 讗"砖 讚讛讗 讚讗诪专讬谞谉 诪注讬拽专讗 砖讗讬谉 砖讜诐 住讘专讗 诇讞讬讬讘 讘注诇 讛转专谞讙讜诇 讻砖讛讝讬拽 讚专讱 讛讬诇讜讻讜 讛讬讬谞讜 诪砖讜诐 讚诇讗 讞砖讬讘 讻讙讜驻讜 诇讻讱 诇讗 诪爪讬谞讜 诇讞讬讬讘讜 诪砖讜诐 专讙诇 讗讘诇 讘讗讚讬讬 讗讚讜讬讬 讜讚讗讬 砖讬砖 诇讞讬讬讘讜 讘讜 诪砖讜诐 爪专讜专讜转 讚诪讗讬 砖谞讗 诪讻诇 爪专讜专讜转 讚注诇诪讗 讚诇讗讜 诪讙讜驻讜 讛诐 讜讗驻"讛 诪讞讬讬讘 讘讞"谞 讜拽"诇 讜注讬讬谉 讘专讗"砖:


讘驻专砖"讬 讘讚"讛 讗讘诇 拽砖专讜 讗讚诐 讜讻讜' 讜讗诐 谞转拽诇 讘讜 讗讚诐 讞讬讬讘 注讻"诇. 讻讜讜谞转讜 讚诇讗 诪爪讬谞讜 诇驻专砖 砖讞讬讬讘 讻砖砖讬讘专 讻诇讬诐 讚诇讗 诪爪讬谞讜 讘讜专 砖讞讬讬讘 讘讜 讻诇讬诐 诇讻讱 诪驻专砖 讚讗讬讬专讬 讻砖谞转拽诇 讘讜 讗讚诐 讚讗注"讙 讚讚专砖讬谞谉 谞诪讬 砖讜专 讜诇讗 讗讚诐 讛讬讬谞讜 诪诪讬转讛 讗讘诇 讘谞讝拽讬谉 诪讞讬讬讘 讜拽"诇:


讘驻专砖"讬 讘讚"讛 讗诇讗 诪转谞讬转讬谉 诇讗 诪讬转讜拽诪讗 讗诇讗 讘讗讚讬讬 讗讚讜讬讬 讜讻讜' 讜讛拽讜砖专 驻讟讜专 砖诇讗 谞转拽诇 讗讚诐 讘讘讜专讜 注讻"诇. 讜讗祝 注诇 讙讘 讚拽讬"诇 讚讘讜专 讛诪转讙诇讙诇 讘专讙诇讬 讗讚诐 讜讘讛诪讛 讞讬讬讘 讘注诇 讛转拽诇讛 讜讻谉 讘住诪讜讱 讗诪专讬谞谉 讗讬 讚诇讗 讗爪谞注讬讛 驻讜砖注 讛讜讗 讛讬讬谞讜 讻砖诪讛诇讻讬谉 讻讚专讻谉 讜讗"讻 注讬拽专 讛谞讝拽 谞注砖讛 注"讬 讛讘讜专 讗讜 讛讚诇讬诇 讗诇讗 砖谞注砖讛 讘讙专诪转 讛讘讛诪讛 讜转专谞讙讜诇 诇讻讱 诪讞讬讬讘 砖驻讬专 讘注诇 讛转拽诇讛 讗讘诇 讛讻讗 砖注讬拽专 讛谞讝拽 谞注砖讛 诪讻讞 讝专讬拽转 讛转专谞讙讜诇 讜讛转专谞讙讜诇 注讬拽专 讘谞讝拽 砖讘诇转讬 讝专讬拽转讜 讗讬谉 讘讚诇讬诇 讻讚讬 诇讛讝讬拽 讜讗"讻 驻讟讜专 讛拽讜砖专 讜拽"诇 讜注诪"砖 讘转讜住驻讜转 讜讻谉 谞专讗讛 诪诇砖讜谉 讛专讗讘"讚:


讘转讜住驻讜转 讘讚"讛 讗讘诇 拽砖专讜 讗讚诐 讞讬讬讘 驻讬' 讘转专 讚谞讬讬讞 讜讻讜' 注讻"诇 讛转讜住'. 讻"讻 诇驻讬 砖讬讟转诐 讚诇注讬诇 讚祝 讜' 讙讘讬 讘讜专 讛诪转讙诇讙诇 讚讙专住讬 讛转诐 讗讬 讘讛讚讬 讚讗讝诇讬 拽诪讝拽讬 讻讞讜 讛讜讗 讜诪驻专砖讬诐 讛转诐 讚讘讚诪讝讬拽 讚专讱 讛讬诇讜讻讜 讞讬讬讘 讘注诇 讛转拽诇讛 诪砖讜诐 讗砖讜 讜讻谉 讞讬讬讘讬诐 讛讗讚诐 讜讛讘讛诪讛 讘讞爪专 讛谞讬讝拽 注"砖 讘讗专讬讻讜转 讜讗"讻 诪讚诇讗 讛讝讻讬专 讻讗谉 诪讝讛 讻诇讜诐 讘住讜讙讬' 砖诇驻谞讬谞讜 讛讜讻专讞讜 诇驻专砖 讚讗讬讬专讬 讘转专 讚谞讬讬讞讬 讜注诪"砖 讘住诪讜讱 讘讙诪' 讜讚讜"拽:


讘讚"讛 讜讻讬 讗讬转诪专 讚专讘 讛讜谞讗 讜讻讜' 讜讘拽讜谞讟' 驻讬' 讜讻讜' 讜拽砖讛 诇驻讬专讜砖讜 诪"诪 诇讬讞讬讬讘 诪砖讜诐 讗砖讜 讜讻讜'. 注讻"诇 讛讬讬谞讜 讙"讻 诇驻讬 砖讬讟转诐 讚诇注讬诇 讚祝 讜' 讙讘讬 讘讜专 讛诪转讙诇讙诇 砖讻"讻 砖诐 讗讘诇 诇专砖"讬 讻讘专 讻转讘转讬 讚诇讗 讙专住讬谞谉 讛转诐 讗讬 讘讛讚讬 讚讗讝诇讬 拽讗 诪讝拽讬 讗"讻 谞专讗讛 诪讚讘专讬讜 讚讘讘讜专 讛诪转讙诇讙诇 诇讗 砖讬讬讱 讻诇诇 诇讞诇拽 讘讬谉 讛讝讬拽 讚专讱 讛讬诇讜讻讜 诇讘转专 讚谞讬讬讞 讚诇注讜诇诐 讗讬谞讜 讚讜诪讛 讻诇诇 诇讗砖讜 讗诇讗 诇讘讜专讜 讜讻谉 诪砖诪注 砖诐 诇讛讚讬' 诇砖讜谉 讛住讜讙讬讗 讜诪讻"砖 诇驻讬 诪讛 讚讗讜拽讬诪谞讗 讘讚讗讚讬讬 讗讚讜讬讬 砖讬砖 诇讬讬砖讘 诇驻讬 砖讬讟转 专砖"讬 讚诇讗 讚诪讬 讻诇诇 诇讗砖 讜诇讜诪专 讚讛转专谞讙讜诇 讛讜讬 讻诪讜 专讜讞 诪爪讜讬讛 讚诪讛讬讻讗 转讬转讬 诇讜诪专 讻谉 讚讗注"讙 讚拽讬"诇 爪专讜专讜转 讗讜专讞讗 诇讗 谞讗诪专 讘砖讘讬诇 讝讛 砖讛讜讗 讻诪讜 专讜讞 诪爪讜讬讛 讚讜讚讗讬 讗讬谉 讝讛 诪爪讜讬讛 砖讬讙专讜专 讛转专谞讙讜诇 讛讚诇讬诇 诪专"讛 诇讞爪专 讛谞讬讝拽 讜砖诐 讬讝专拽谞讜 讘讻讞 注诇 讛讻诇讬诐 诇讻讱 诇讗 专诪讬 讛讞讬讜讘 注诇 讘注诇 讛讚诇讬诇 讻讬讜谉 砖讛谞讝拽 谞注砖讛 诇讙诪专讬 诪讻讞 讛转专谞讙讜诇 讜诪讛 砖讛讘讬讗讜 讛转讜住' 专讗讬讛 诪讚讗诪专讬谞谉 讘住诪讜讱 讗讬 讚诇讗 讗爪谞注讬讛 驻讜砖注 讛讜讗 讻讘专 讻转讘转讬 砖讬砖 诇讜诪专 讚讗讬谞讜 讚讜诪讛 讛转诐 讗讬讬专讬 讻砖讛讝讬拽讜 讛转专谞讙讜诇 讚专讱 讛讬诇讜讻讜 讻讚专讻讜 讜讗"讻 注讬拽专 讛谞讝拽 谞注砖讛 讘讚诇讬诇 讜讗"讻 讬砖 诇讞讬讬讘讜 诪砖讜诐 讘讜专 讗讘诇 讘讗讚讬讬 讗讚讜讬讬 砖谞注砖讛 讙讜祝 讛谞讝拽 诪讻讞讜 砖诇 转专谞讙讜诇 砖讚专住 讘讻讞 注讚 砖讝专拽 讛讚诇讬诇 诇诪专讞讜拽 砖讚讘专 讝讛 讞砖讜讘 讻诪注讟 讻诪讜 讻讬讜谉 诇讛讝讬拽 讻诪"砖 讛转讜住驻' 讘专"驻 讻讬爪讚 讚祝 讬"讝 谞诪爪讗 砖讗讬谉 诇讞讬讬讘 讛拽讜砖专 讻诇诇 诇讗 诪讟注诐 讘讜专 讜诇讗 诪讟注诐 讗砖 讜讻谉 谞"诇 诇讬讬砖讘 讗诇讬讘讗 讚专砖"讬 讜诇讗 讚诪讬 诇讻诇讘 砖谞讟诇 讞专专讛 讚诪拽砖讬谞谉 讛转诐 (诪讬讞讬讬讘) 谞诪讬 讘注诇 讙讞诇转 讛讬讬谞讜 诪砖讜诐 讚注讬拽专 讛谞讝拽 谞注砖讛 注"讬 讛讙讞诇转 讗诇讗 砖谞注砖讛 注"讬 讙专诪转 讛转专谞讙讜诇:

转讜住' 讚"讛 讜讻讬 讗转诪专. 讝"诇 讜拽砖讛 诇驻讬' 诪"诪 诇讬讞讬讬讘 诪砖讜诐 讗砖讜 讚讛讜讬 讻讗讘谞讜 讜住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讜讛讝讬拽讜 讻讜' 注讻"诇. 讬讜爪讗 砖讞诇讜拽讬诐 专砖"讬 讜转讜住' 讗诐 讻讞 讘注诇 讞讬讬诐 讬讻讜诇 诇讞讬讬讘 诪砖讜诐 讗砖. 讗诇讬讘讗 讚专砖"讬 讗讬谉 讻讞 讘注诇 讞讬讬诐 讬讻讜诇 诇讞讬讬讘 诪讚讬谉 讻讞 讗讞专 诪注讜专讘 讘讜 讛诪讞讬讬讘 讘讗砖 讚注诇诪讗 讜讗诇讬讘讗 讚转讜住' 讻讞 讘注诇 讞讬讬诐 诪讞讬讬讘 讘讗砖 诪讚讬谉 讻讞 讗讞专 诪注讜专讘 讘讜. 讜讛拽砖讛 讘砖"诪 诪讙诪专讗 诇拽诪谉 (讻讙.) 诇讙讘讬 讻诇讘 砖谞讟诇 讞专专讛 讝"诇 讜诇讬讞讬讬讘 谞诪讬 讘注诇 讙讞诇转 注讻"诇, 注讬讬"砖 讘驻讬专砖"讬, 砖专"诇 砖讘注诇 讛讙讞诇转 讬转讞讬讬讘 注诇 砖专驻转 讛讙讚讬砖, 讜讛专讬 讛讻诇讘 讛讜讗 砖讛讘讬讗 讗转 讛讙讞诇转, 讜拽砖讛 注诇 专砖"讬 讛住讜讘专 砖讗讬谉 讻讞 讘注诇 讞讬讬诐 诪讞讬讬讘 讘讗砖.
讜谞"诇 砖诪爪讜讬讬诐 砖谞讬 讗讜驻谞讬诐 讜讚讬谞讬诐 砖诇 讻讞 讗讞专 诪注讜专讘 讘讜 讘讗砖; 讗) 讘讗砖 诪诪砖 讻讞 讗讞专 诪注讜专讘 讘讜 诪讘讬讗 讗转 讛讗砖 讗爪诇 讛谞讬讝拽 讜讛讗砖 注爪诪讛 砖讜专驻转 讜诪讝讬拽讛; 讘) 讘讗讘谞讜 住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讛讻讞 讛讗讞专 诪爪讟专祝 诇注爪诐 讛谞讝拽 讜谞讜转谉 讻讞 诇讗讘谉 诇讛讝讬拽. 诇驻讬"讝 讬"诇 砖诇专砖"讬 讘注诇 讞讬讬诐 讬讻讜诇 诇讛讬讜转 讻讞 讗讞专 讛诪讘讬讗 讗转 讛讗砖 讗爪诇 讛谞讬讝拽. 讜诇讻谉 讛讻诇讘 讬讻讜诇 诇砖诪砖 讻讻讞 讗讞专 讛诪讘讬讗 讗转 讛讙讞诇转 诇讙讚讬砖, 讜讘注诇 讛讙讞诇转 讞讬讬讘 讻讬 讙讞诇转讜 砖专驻讛 讜讛讝讬拽讛 诇讘讚讛 讘诇讬 讛砖转转驻讜转 砖诇 讛讻讞 讛讗讞专 讘谞讝拽 注爪诪讜. 诪讗讬讚讱 讘讚诇讬诇 诪砖转转祝 讻讞 讛转专谞讙讜诇转 讘注爪诐 诪注砖讛 讛谞讝拽 砖讻谉 讛讚诇讬诇 讛讝讬拽 注诐 讻讞 讛转专谞讙讜诇转, 讜讘讗讜驻谉 讻讝讛 住讜讘专 专砖"讬 砖讗讬谉 讻讞 讘注诇 讞讬讬诐 诪讞讬讬讘.
讜讛谞讛 诪驻讜专住诐 转讬专讜抓 砖诇 专讘讬谞讜 讞讬讬诐 讛诇讜讬 讝爪讜拽"诇 诇拽讜砖讬转 讛转讜住' 讘住谞讛讚专讬谉 (讚祝 注讝. 讚"讛 住讜祝 讞诪讛 讻讜') 讜讝"诇 讜讛讗 讚转谞谉 讻讜' 谞驻诇讛 住讻讬谉 诪讬讚讜 讜砖讞讟 砖讞讬讟转讜 驻住讜诇讛 讻讜' 拽砖讛 谞驻诇讛 谞诪讬 诇讬讛讜讬 讻讬 讛驻讬诇讛 诇诪"讚 讗砖讜 诪砖讜诐 讞爪讬讜 讗诐 诇讗 谞讞诇拽 讘砖讞讬讟讛 讜诇讗 诪住转讘专 诇讞诇拽 讻讬讜谉 讚讗驻讬' 诪讬转讛 讙诪专讬' 诪诪诪讜谉 讻讜' 注讻"诇, 讜转讬专抓 讛讙专"讞 讝爪"诇 砖讗讬谉 讗讜诪专讬诐 讗砖讜 诪砖讜诐 讞爪讬讜 讗诇讗 讘讗砖 诪诪砖 讗讘诇 诇讗 讘讗讘谞讜 住讻讬谞讜 讜诪砖讗讜 砖谞驻诇讜 诪谉 讛讙讙.8 讘讛住讘专 讛讞讬诇讜拽 谞专讗讛 砖讘讗砖 诪诪砖 讛讻讞 讛讗讞专 专拽 讛讘讬讗 讗转 讛诪讝讬拽 讗爪诇 讛谞讬讝拽 讜诇驻讬讻讱 讞诇 讚讬谉 讗砖讜 诪砖讜诐 讞爪讬讜 诇讛驻讜讱 讗转 讛讗砖 诇诪注砖讛 讗讚诐. 诪讗讬讚讱 讘讗讘谞讜 住讻讬谞讜 讜诪砖讗讜 砖谞驻诇讜 诪专讗砖 讛讙讙 讛讻讞 讛讗讞专 诪砖转转祝 讘注爪诐 诪注砖讛 砖谞注砖讛 (讛谞讝拽, 讛砖讞讬讟讛, 讗讜 讛专爪讬讞讛). 讜讘讗讜驻谉 讻讝讛 诇讗 谞讗诪专 讗砖讜 诪砖讜诐 讞爪讬讜 讜讗讬谉 讗谞讜 诪讬讞住讬诐 讗转 注爪诐 讛诪注砖讛 诇讗讚诐.9
专砖"讬 讚"讛 拽砖专讜 讗讚诐. 讝"诇 讛拽讜砖专 讚拽谞讬讬讛 讘讛讙讘讛讛 讜讬砖 诇讜 诇讛讗讬 讚诇讬诇 讘注诇讬诐 注讻"诇. 注讬讬谉 讘转讜住' 讚"讛 拽砖专讜 砖讞诇讜拽讬诐 注诇 专砖"讬 讜讝"诇 讜讗驻讬' 诇讗 讛讙讘讬讛讜 讜诇讗 拽谞讗讜 讜讚诇讗 讻诪讜 砖驻讬' 讛拽讜谞讟专住 讚拽谞讬' 讘讛讙讘讛讛 讜讻讜' 讚讻诇 转拽诇讛 砖讛谞讬讞讛 讘专讛"专 诪讬讞讬讬讘 讘讬讛 诪砖讜诐 讘讜专 讗注"讙 砖诇讗 讝讻讛 讘讛 注讻"诇, 讜讛砖讬讙讜 砖讛专讬 诪讞讬讚讜砖讬 讚讬谞讬 讚讘讜专 砖注砖讬讬转 讛诪讝讬拽 讚讘讜专 诪讞讬讬讘转 讘诇讬 拽谞讬谉 讜讻讚讗讬转讗 诇拽诪谉 (讚祝 讻讟:) 砖谞讬 讚讘专讬诐 讗讬谞谉 讘专砖讜转讜 砖诇 讗讚诐 讜注砖讗谉 讛讻转讜讘 讻讗讬诇讜 讛谉 讘专砖讜转讜 讜讗诇讜 讛谉 讘讜专 讘专讛"专 讜讞诪抓 诪讜' 砖注讜转 讜诇诪注诇讛 讜拽' 诇诪讛 驻专砖"讬 讚拽谞讬讬讛 讘讛讙讘讛讛.
讜谞"诇 砖专砖"讬 住讜讘专 砖砖讜谞讛 讘讜专 讛诪转讙诇讙诇 诪讘讜专 讚注诇诪讗. 讘讘讜专 讚注诇诪讗 讛诪注砖讛 砖诇 讻专讬讬转 讛讘讜专 诪讞讬讬讘 讜诇讻谉 讞讬讬讘 讙诐 讻砖讛讜讗 讛驻拽专. 诪讗讬讚讱 讘讘讜专 讛诪转讙诇讙诇 谞住转诇拽讛 讛注砖讬讬讛 讛专讗砖讜谞讛 讜诇讻谉 讘讛驻拽专 驻讟讜专. 讘讛转讗诐 诇讻讱, 驻专砖"讬 砖诪讚讜讘专 砖拽谞讛 讛讘讜专 讘讛讙讘讛讛 讜讗诐 谞转讙诇讙诇 讗讞"讻 讞讬讬讘 诪讚讬谉 诪诪讜谞讜. 讜讗讝 讞讬讬讘 讗驻讬诇讜 讻砖讛驻拽讬专讜 (讻诪讘讜讗专 诇注讬诇 讚祝 讜.) 讻讬 讛讜讗讬诇 讜讞诇 讞讬讜讘 讘讜专 诪砖讜诐 诪诪讜谞讜 讞讬讬讘 讗驻讬诇讜 诇讗讞专 砖讛驻拽讬专讜. 讜注讬讬谉 讘驻专砖"讬 诇拽诪谉 (讚祝 诪讞. 讚"讛 讜谞讟谞驻讜 讻诇讬讜) 砖讗诐 讞讬讬讘 注诇 讘讜专 诪砖讜诐 诪诪讜谞讜 讞讬讬讘 讗驻讬诇讜 诇讗讞专 砖讛驻拽讬专讜 讜讗注"驻 砖诇讗 注砖讛 讗转 讛讘讜专. (讜注"注 讘砖讬注讜专讬诐 诇诪注诇讛 诇讚祝 讜. 讘转讜住' 讚"讛 诪讛) 讜诇拽诪谉 讚祝 讻讟:).
驻住拽 讛专诪讘"诐 讘转专谞讙讜诇 讜讚诇讬诇.
讻转讘 讛专诪讘"诐 讘驻"讘 诪讛诇' 谞讝拽讬 诪诪讜谉 (讛诇"讬 - 讬"讗) 讜讝"诇 讛转专谞讙讜诇讬谉 诪讜注讚讬谉 诇讛诇讱 讻讚专讻谉 讜诇砖讘专. 讛讬讛 讞讜讟 讗讜 专爪讜注讛 拽砖讜专 讘专讙诇讬讛谉 讜谞住转讘讱 讻诇讬 讘讗讜转讜 讛讞讜讟 讜谞转讙诇讙诇 讜谞砖讘专 诪砖诇诐 讞爪讬 谞讝拽. 讘讚"讗 讻砖拽砖专讜 讗讚诐 讗讘诇 讗诐 谞拽砖专 注诇 专讙诇讬讛诐 诪讗诇讬讜 讘注诇 讛转专谞讙讜诇讬谉 驻讟讜专, 讜讗诐 讛讬讜 诇讞讜讟 讘注诇讬诐 讜诇讗 讛讬讛 讛讞讜讟 讛驻拽专 讘注诇 讛讞讜讟 讞讬讬讘 讞爪讬 谞讝拽 砖讛专讬 讛讜讗 讻讘讜专 讛诪转讙诇讙诇. 讛爪谞讬注 讘注诇 讛讞讜讟 讗转 讛讞讜讟 讜讛转专谞讙讜诇讬诐 讚专住讜 注诇讬讜 讜讛讜爪讬讗讜讛讜 讜谞拽砖专 讘专讙诇讬讛谉 讜砖讘专讜 讘讜 讗转 讛讻诇讬诐 讗祝 讘注诇 讛讞讜讟 驻讟讜专 砖讛专讬 讗谞讜住 讛讜讗 注讻"诇. 讜讛专讗讘"讚 砖诐 讛转驻诇讗 注诇 驻住拽讬 讛专诪讘"诐 讜讗诪谞诐 转诪讜讛讬诐 讛诐 诪讗讚. 谞驻专讟 讻诪讛 诪讛讘注讬讜转:
讗) 讛专诪讘"诐 驻住拽 砖讗诐 谞住转讘讱 讻诇讬 讘讞讜讟 讜谞转讙诇讙诇 讜谞砖讘专 讘注诇 讛转专谞讙讜诇 诪砖诇诐 讞爪讬 谞讝拽. 讜诇驻讜诐 专讬讛讟讗 讛讞讬讜讘 讛讜讗 诪砖讜诐 谞讝拽 爪专讜专讜转 砖诪砖诇诪讬诐 讘讙诇诇讜 讞爪讬 谞讝拽. 讘专诐 讛驻住拽 转诪讜讛 讻讬 诇诪讛 讬讛讬讛 讞讬讬讘 讚讜拽讗 讻砖拽砖专讜 讗讚诐, 诪讛专讗讜讬 砖讬讛讬讛 讘注诇 讛转专谞讙讜诇 讞讬讬讘 讗驻讬诇讜 谞拽砖专 讛讞讜讟 诪讗诇讬讜 讻讬 诪讗讞专 砖讘注诇 讛转专谞讙讜诇 驻砖注 讘讚讬谉 讛讜讗 砖讬讛讬讛 讞讬讬讘 讘讻诇 讗讜驻谉 砖谞拽砖专 讛讞讜讟, 讜讘专诪讘"诐 诪驻讜专砖 砖讘注诇 讛转专谞讙讜诇 驻讟讜专 讗诐 谞拽砖专 诪讗诇讬讜.
讘) 讛专诪讘"诐 驻住拽 砖讗诐 讛讬讜 诇讞讜讟 讘注诇讬诐 讘注诇 讛讞讜讟 讞讬讬讘 讞"谞 砖讛专讬 讛讜讗 讻讘讜专 讛诪转讙诇讙诇. 讜转讬诪讛, 砖讗诐 讘注诇 讛讞讜讟 讞讬讬讘 诪砖讜诐 讘讜专 讘讚讬谉 讛讜讗 砖讬砖诇诐 谞讝拽 砖诇诐 讻讬 讻讱 讛讜讗 讚讬谉 讛讘讜专 砖诪砖诇诐 谞"砖 讜诇讗 讞"谞.
讙) 注讜讚 拽砖讛, 讗诐 讘注诇 讛讞讜讟 讞讬讬讘 诪讚讬谉 讘讜专 讛诪转讙诇讙诇 爪专讬讱 诇讛讬讜转 驻讟讜专 注诇 讻诇讬诐, 讜讛讬讗讱 驻住拽 讻讗谉 讛专诪讘"诐 砖讘注诇 讛讞讜讟 诪砖诇诐 注讘讜专 砖讘讬专转 讛讻诇讬.
讜讚讜诪讛 砖诪讚讜讘专 讘讗讜驻谉 砖讛讞讜讟 讛讬讛 拽砖讜专 诇专讙诇 讛转专谞讙讜诇 讜讘专讗砖讜谞讛 讛住转讘讱 讛讻诇讬 讘讞讜讟 讜讗讞"讻 讻砖讛讝讬讝 讛转专谞讙讜诇 讗转 专讙诇讜 讛注讬祝 讗转 讛讻诇讬 讜谞转讙诇讙诇 诇诪拽讜诐 讗讞专 讜谞砖讘专 (讻谉 诪砖诪注讜转 诇砖讜谉 讛专诪讘"诐, 注讬讬谉 讘讜).10 讬讜爪讗 砖讘专讗砖讜谞讛 讘注转 砖讛讻诇讬 讛住转讘讱 讘讞讜讟 驻注诇 讛讞讜讟 讻讘讜专 - 讻转拽诇讛 讜讻诪讻砖讜诇. 讗讜诇诐 讗讞"讻 讻砖讛转专谞讙讜诇 讛注讬祝 讗转 讛讻诇讬 驻注诇 讛讞讜讟 讻砖讜专 讛诪讝讬拽 讘拽讜诐 讜注砖讛.
讜注讻砖讬讜 谞注讬讬谉 讛讗讬讚谞讗 讘讚讬谉 讘注诇 讛讞讜讟 讜讘讚讬谉 讘注诇 讛转专谞讙讜诇. 讗砖专 诇讘注诇 讛讞讜讟, 讛讞讜讟 讚讬谞讜 讘讜专. 讗讱 砖讜谞讛 谞讝拽 讘讜专 讝讛 诪砖讗专 谞讝拽讬 讘讜专. 讘砖讗专 谞讝拽讬 讘讜专 讛转讛讜讜讛 讻诇 讛谞讝拽 诪专讬砖讗 注讚 讙诪讬专讗 讘砖讘 讜讗诇 转注砖讛 讻砖讛谞讬讝拽 砖谞转拽诇 讘讘讜专 谞驻诇 讘讜 讜讛讜讝拽. 诪讗讬讚讱 讻讗谉 讗诪谞诐 讘专讗砖讜谞讛 讛讞诇 讛谞讝拽 讻砖讛讞讜讟 讛讬讛 转拽诇讛 讜诪讻砖讜诇 讜讛讻诇讬 谞住转讘讱 讘讜. 讘专诐 诇讗讞"讻 讻砖讛注讬祝 讛转专谞讙讜诇 讗转 讛讞讜讟 讜讛讻诇讬 谞转讙诇讙诇 讛驻讱 讛讞讜讟 诇讛讬讜转 诪讝讬拽 讘拽讜诐 讜注砖讛 砖诇讗 讻讘讜专 讚注诇诪讗 讗诇讗 讛讬讝拽 讘爪讜专转 砖讜专 讛诪讝讬拽. 讛专诪讘"诐 住讜讘专 砖讚讬谞讬 讛讘讜专 砖诪砖诇诪讬诐 谞"砖 讜驻讟讜专讬诐 注诇 谞讝拽讬 讛讻诇讬诐 讞诇讬诐 讘讘讜专 专拽 讗诐 讛谞讝拽 谞注砖讛 讘砖讘 讜讗诇 转注砖讛. 讜讗讬诇讜 讻讗谉 讛转讛讜讜讛 讙诪专 讛谞讝拽 讘爪讜专转 砖讜专 讘拽讜诐 讜注砖讛. 诪砖讜诐 讻讱 住讜讘专 讛专诪讘"诐 砖讚讬谞讬 讘讜专 讚注诇诪讗 讗讬谞诐 讞诇讬诐 讗诇讗 讛讚讬谞讬诐 砖诇 砖讜专. 讜讘讛转讗诐 诇讻讱 驻住拽 砖讞诇 驻讛 讚讬谉 爪专讜专讜转 讛拽讜讘注 砖讛转砖诇讜诪讬谉 讬讛讬讜 讞爪讬 谞讝拽 讜诇讗 谞"砖, 讜讗祝 讞讬讬讘讬诐 诇砖诇诐 注诇 讛讻诇讬诐. 讜讝讜 讻讜谞转讜 讻砖讛讟注讬诐 "砖讛专讬 讛讜讗 讻讘讜专 讛诪转讙诇讙诇" 专"诇 讘讜专 讛诪讝讬拽 讘拽讜诐 讜注砖讛 砖诇讗 讻讘讜专 讚注诇诪讗, 讜讘讻谉 讚讬谞讬讜 砖讜谞讬诐 讜讞讬讬讘讬诐 讞"谞 讜诪砖诇诪讬诐 注诇 谞讝拽讬 讻诇讬诐 讻诪讜 砖讜专. 讬讜爪讗 讗讬驻讜讗 砖讘讞诇讜转 砖诐 谞拽专讗 讛诪讝讬拽 讘讜专 讗讱 讘爪讜专转 讛谞讝拽 讛讬转讛 讻诪讜 砖讜专 讛诪讝讬拽. 讜砖讬讟转 讛专诪讘"诐 砖讚讬谞讬 讛谞讝拽讬谉 (诇注谞讬谉 谞"砖, 讻诇讬诐 讜讻讜') 讗讬谞诐 转诇讜讬讬诐 讘讞诇讜转 砖诐 讛诪讝讬拽 讗诇讗 讘爪讜专转 诪注砖讛 讛谞讝拽.11
讘专诐 驻住拽 讛专诪讘"诐 讘谞讜讙注 诇讞讬讜讘 讘注诇 讛转专谞讙讜诇 注讚讬讬谉 诇讗 谞转讘专专, 讚诪"砖 拽砖专讜 讗讚诐 讚讞讬讬讘 诪谞拽砖专 诪讗诇讬讜 讚驻讟讜专, 讜爪"注.
8 讬住讜讚 讝讛 讻讘专 讛讜讘讗 讘砖讬讟讛 诪拽讜讘爪转 诇讘"拽 (讚祝 谞讜.) 讘砖诐 讛专讗"讛.
9 注讬讬谉 讘讞讬讚讜砖讬 讛讙专"讞 讝爪"诇 注诇 讛专诪讘"诐 驻专拽 讬"讗 诪讛诇' 砖讻谞讬诐 (讛诇"讗). 讜诇讻讗讜专讛 砖诐 讻转讜讘 讛住讘专 讗讞专 讘讞讬诇讜拽 砖讘讬谉 讗砖 诇讗住讜"诪.
10 注讬讬"砖 讘讛砖讙转 讛专讗讘"讚.
11 注讬讬谉 讘讞讬讚讜砖讬 诪专谉 专讬"讝 讛诇讜讬 注诇 讛专诪讘"诐 诇讛诇讻讜转 谞讝拽讬 诪诪讜谉 讜注"注 诇诪注诇讛 讘专砖讬诪讜转 诇讚祝 (讜.) 转讜住' 讚"讛 讛讬讬谞讜 讘讜专.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

